title: Pyhä Innocentius I

text: Pyhä Innocentius I (k. 417) oli paavina 21. joulukuuta 401 – 12. maaliskuuta 417. Hieronymuksen mukaan hän oli edellisen paavin, Anastasius I:n poika, joka oli syntynyt ennen isänsä vihkimistä papiksi.


title: Pyhä Innocentius I

text: Innocentiuksen ollessa paavina Alarik ja visigootit piirittivät Roomaa. Historioitsija Zosimus vihjaa Historia Nova -teoksessaan, että piirityksen aikana Innocentius salli väliaikaisesti yksityiset pakanauhrit. Zosimus viittaa myös siihen, että pakanoiden yritys elvyttää julkinen kultti ei saanut enää riittävästi kiinnostusta ja Rooma oli näin edellisen vuosisadan aikana kristillistynyt.


title: Pyhä Innocentius I

text: Innocentius lujitti kirkon valtaa kaikin keinoin ja tuomitsi pelagiolaisuuden.


title: Moulin Rouge!

text: Moulin Rouge! on vuonna 2001 ensi-iltansa saanut elokuvamusikaali, jonka on ohjannut Baz Luhrmann. Se kertoo nuoresta kirjailijasta, Christianista, joka rakastuu Moulin Rouge -kabareen näyttelijään ja kurtisaaniin, Satineen. Elokuva oli Oscar-ehdokkaana parhaaksi elokuvaksi ja parhaaksi naispääosaksi mutta voitti lopulta vain parhaan puvustuksen ja parhaan lavastuksen.


title: Moulin Rouge!

text: "Moulin Rouge!" on elokuvaooppera, jonka juonen ja rakenteen on sanottu saaneen suuresti innoitusta italialaisesta Grand opérasta: runsas musiikki, värikylläisyys, yksityiskohtainen lavastus ja puvustus. Siinä on myös aineksia Bollywood-elokuvista kuten yksinkertainen juoni, jossa on yksinkertainen konflikti, sankaritar, jolla on melodramaattinen sairaus sekä kaksiulotteisia hahmoja. Sen lisäksi Baz Luhrmann paljasti DVD:n kommenttiraidalla saaneensa vaikutuksia vanhasta kreikkalaisesta Orfeuksen tarinasta. Orfeus oli musikaalinen nero ja verraton kehenkään muuhun aikalaiseensa verrattuna. Elokuvantekijät päättivät toistaa tätä käyttämällä lauluja 1900-luvun puolestavälistä aina vuosisadan lopulle, mikä oli vuosikymmeniä elokuvan tapahtumien jälkeen. Tällä tavalla Christian vaikuttaisi muiden hahmojen mielestä kekseliäältä muusikolta ja kirjailijalta.


title: Moulin Rouge!

text: Elokuva käyttää tunnettuja lauluja ja sovittaa ne 1900-luvun vaihteen tapahtumiin pariisilaisessa kabareessa käyttäen tehosteena pyöriviä kameraliikkeitä ja tanssia. Elokuva viittaa myös oikeaan Moulin Rougeen 1900-luvun alusta: elokuvassa esiintyvät taiteilija Henri de Toulouse-Lautrec ja säveltäjä Erik Satie ja Harold Zidler viittaa Moulin Rougen entiseen johtajaan Charles Zidleriin. Joitakin elokuvaa varten muunnettuja lauluja ovat "Chamma Chamma" hindulaisesta elokuvasta "China Gate", David Bowien versio Eden Ahbezin jazz-kappaleesta "Nature Boy", Patti LaBellen "Lady Marmalade" (Christina Aguilera/Pink/Mya/Lil' Kim -coverille hankittiin lupa elokuvaa varten), Madonnan "Like a Virgin" ja "Material Girl", The Beatlesin "All you need is love", Elton Johnin "Your song", "The Sound of Music" -elokuvan tunnuskappale sekä yksi harvoista Nirvanan "Smells Like Teen Spirit" -kappaleen elokuvakäytöistä. Elokuvassa käytettiin niin paljon pop-musiikkia, että Baz Luhrmannilta meni melkein kaksi vuotta saada oikeudet lauluihin.


title: Moulin Rouge!

text: On vuosi 1899 Nature Boy. Christian (Ewan McGregor) muuttaa Pariisin Montmartren kaupunginosaan voidakseen tulla kirjailijaksi boheemikulttuurin ympäröimänä. Sattuman oikusta hän tapaa ryhmän näyttelijöitä, joita johtaa Toulouse-Lautrec (John Leguizamo). Christianin kirjoittajantaitojen avulla ryhmä onnistuu viimeistelemään valmistelemansa näytelmän ”Spektaakkeli spektaakkeli” The Sound of Music/Children of the Revolution. He toivovat voivansa myydä näytelmän Harold Zidlerille (Jim Broadbent), joka omistaa Moulin Rouge-nimisen kabareen. Toulouse-Lautrec suostuttelee Christianin tapaamaan kabareen tähtikurtisaanin, Satinen (Nicole Kidman), tämän yksityishuoneistossa ja esittelemään tälle heidän näytelmänsä Lady Marmalade"/"Zidler's Rap (The Can-Can)"/"Smells Like Teen Spirit. He eivät kuitenkaan tiedä, että samaan aikaan Zidler on luvannut Satinen rikkaalle ja häikäilemättömälle Monrothin herttualle (Richard Roxburgh), joka on kabareen mahdollinen tuleva rahoittaja Sparkling Diamonds.


title: Moulin Rouge!

text: Ensi alkuun Satine sekoittaa Christianin herttuaan, mutta saa pian selville, että Christian on vain vaivainen kirjailija. Christian on kuitenkin ehtinyt rakastua Satineen Your Song. Herttua löytää heidät Satinen huoneistosta yhdessä, ja Satine ja Christian valehtelevat hänelle pikaisesti harjoittelevansa Moulin Rougen uusimman näytelmän, ”Spektaakkeli spektaakkelin”, sanoja. Zidlerin, Toulouse-Lautrecin ja muiden näyttelijäryhmän jäsenien avulla he improvisoivat näytelmän juonen ja yrittävät kaupata näytelmää herttualle. Näytelmässä paha maharadža yrittää kosiskella erästä intialaista kurtisaania, joka on rakastunut köyhään sitarinsoittajaan The Pitch (Spectacular Spectacular). Hämmentynyt herttua suostuu näytelmän rahoittajaksi, mutta vain sillä ehdolla, että hän saa vastineeksi tavata Satinea One Day I´ll Fly Away. Myöhemmin Christian palaa Satinen luokse vakuuttamaan tämän siitä, että tämä vastaa hänen tunteisiinsa Elephant Love Medley. Samalla kun kabareeta muutetaan teatteriksi näytelmää varten, Christian ja Satine onnistuvat tapailemaan toisiaan salaa teeskentelemällä harjoittelevansa Satinen vuorosanoja. Herttua tulee mustasukkaiseksi ja varoittaa Zidleriä siitä, että hän saattaa lopettaa näytelmän rahoittamisen. Zidler järjestää Satinelle ja herttualle illallisen samaksi illaksi. Satine kuitenkin sairastuu päivän harjoituksissa, ja Zidler saa kuulla hänen olevan kuolemaisillaan keuhkotautiin Gorecki. Zidler pyytää herttualta anteeksi seuraavana päivänä ja väittää, että Satine on mennyt ripittäytymään Like a Virgin. Harjoitusten aikana Satine yrittää vakuuttaa Christianin siitä, että heidän suhteensa vaarantaa koko näytelmän, mutta Christian vastustaa kirjoittamalla näytelmään salaisen rakkauslaulun ja vakuuttaa näin Satinen heidän rakkaudestaan Come What May.


title: Moulin Rouge!

text: Myöhemmin, kun herttua seuraa Christianin ja Satinen harjoittelua, mustasukkainen Nini (Caroline O’Connor), joka on myös yksi kabareen esiintyjistä, osoittaa herttualle, että koko näytelmä kertoo tosiasiassa Christianista, Satinesta ja herttuasta. Raivostunut herttua vaatii, että näytelmän loppu on muutettava niin, että kurtisaani valitsee lopulta maharadžan. Satine tarjoutuu puhumaan herttualle ja viettämään yön tämän kanssa säilyttääkseen näytelmän alkuperäisen lopun. Sinä iltana herttuan huoneistossa Satine näkee Christianin seisomassa alhaalla kadulla ja tajuaa, ettei voi maata herttuan kanssa El Tango de Roxanne. Herttua yrittää ottaa Satinen väkisin, mutta yksi kabareen tanssijoista (Deobia Oparei) pelastaa ja vie hänet takaisin Christianin luo. Christian ehdottaa, että he karkaisivat yhdessä. Sillä välin herttua uhkailee Zidlerille tapattavansa Christianin, jos Satine ei suostu hänen omakseen. Zidler toistaa herttuan uhkauksen Satinelle ja kertoo tälle myös tämän vakavasta taudista Fool To Believe. Satine palaa Christianin luo ja kertoo, etteivät he voi enää tavata toisiaan, sillä hän on päättänyt valita herttuan tämän sijasta The Show Must Go On. Christian yrittää seurata Satinea, mutta häntä ei enää päästetä sisään Moulin Rougeen. Christian vaipuu masennukseen, eivätkä edes Toulouse-Lautrecin vakuuttelut Satinen horjumattomasta rakkaudesta piristä häntä.


title: Moulin Rouge!

text: Näytelmän ensi-iltana Christian hiipii Moulin Rougeen aikomuksenaan maksaa Satinelle tämän rakkaudesta, aivan kuten herttuakin on tehnyt Hindi Sad Diamonds. Hän tavoittaa Satinen juuri ennen kuin tämän pitäisi olla lavalla. Satine varoittaa häntä, että hänen henkensä on vaarassa, jos herttua näkee heidät yhdessä. Yhtäkkiä pari löytää itsensä lavalta kohdevalon alta. Zidler uskottelee hämmästyneelle yleisölle, että Christian onkin valepukuinen sitarinsoittaja. Christian kuitenkin kävelee lavalta hiljentyneen yleisön joukkoon. Katossa killuva Toulouse-Lautrec huutaa: ”Kaikkein suurinta on rakastaa ja saada vastarakkautta”, mikä kannustaa Satinea laulamaan heidän salaisen rakkauslaulunsa, jonka Christian kirjoitti Satinelle rakkaudenosoituksenaan. Lumoutunut Christian palaa takaisin lavalle laulamaan yhdessä Satinen kanssa. Herttuan henkivartija (Linal Haft) yrittää ampua Christianin, mutta Toulouse-Lautrec estää sen. Silloin Herttua yrittää ampua Christianin itse, mutta Zidler puolestaan pysäyttää hänet. Raivostunut herttua ryntää ulos kabareesta. Christian ja Satine päättävät laulunsa yleisön osoittaessa suosiota seisaallaan Come What May (Reprise), Coup d’État (Finale)).


title: Moulin Rouge!

text: Esiripun laskeutuessa Satine kaatuu maahan keuhkotaudin riuduttamana. Muiden esiintyjien katsellessa Satine ja Christian vakuuttavat toisilleen rakkauttaan, minkä jälkeen Satine kuolee. Vuotta myöhemmin Moulin Rouge on suljettu lopullisesti, ja Christian on kirjoittanut kirjan rakkaudestaan Satineen, ”rakkaudesta, joka kestää ikuisesti” Nature Boy (Reprise).


title: Moulin Rouge!

text: Elokuvan tuotanto alkoi marraskuussa 1999 ja se saatiin valmiiksi toukokuussa 2000 hieman yli 50 miljoonan dollarin budjetilla. Tuotanto meni yleisesti hyvin ja ainoa suuri vastoinkäyminen sattui, kun Nicole Kidman loukkasi polvensa erään monimutkaisen tanssikohtauksen kuvauksissa. Elokuva oli alun perin tarkoitus julkaista 25. joulukuuta 2000, jotta se saisi enemmän huomiota Oscar-ehdokkuuksia jaettaessa, mutta 20th Century Fox siirsi julkaisua alkukesään, jotta ohjaaja Baz Luhrmannilla olisi enemmän aikaa tuotannonjälkeiseen työhön. Elokuva sai ensi-iltansa Cannesin elokuvajuhlilla 9. toukokuuta 2001, jossa siitä tuli tapahtuman aloittava elokuva. 18. toukokuuta se julkaistiin rajoitetussa määrin ja koko Yhdysvalloissa 1. kesäkuuta.


title: Moulin Rouge!

text: "Moulin Rouge!" sai kriitikoilta yleisesti myönteisen vastaanoton. Michael Wilmington "Chicago Tribunesta" kirjoitti, että "Moulin Rouge!" on yksi niitä harvoja elokuvia, joka salpaa hengityksen, kun katsoja ymmärtää elokuvateollisuuden mahdollisuudet.


title: Moulin Rouge!

text: Elokuva oli menestys jo rajoitetun julkaisun aikana ja tuotti 185 095 dollaria vain kahdessa elokuvateatteriketjussa avausviikonloppuna. Studion edustajat sanoivat, että monet yleisöt puhkesivat suosionosoituksiin kesken kaiken. Tuotto kasvoi muistopäivän viikonloppuna (29. toukokuuta) 254 098 dollarilla. Kun levitys alkoi yli 2500 teatterissa se tuotti 14,2 miljoonaa dollaria ensimmäisenä viikonloppuna. Tuottoa kerääntyi tasaisesti koko kesän ajan ja loppusumma Yhdysvalloissa oli 57 miljoonaa dollaria. Elokuva julkaistiin lyhyeksi aikaa lokakuussa 2001 Oscar-palkintojen vuoksi ja Luhrmann sanoikin, että hänen aikomuksensa oli saada ehdokkuudet Kidmanille ja McGregorille.


title: Moulin Rouge!

text: "Moulin Rouge!" oli vielä suositumpi muualla maailmassa. Se rikkoi ennätyksiä Australiassa ja onnistui löytämään yleisönsä melkein jokaisessa maassa. Se tuotti lopulta 120 miljoonaa dollaria, joten maailmanlaajuinen tuotto oli yli 177 miljoonaa dollaria.


title: Moulin Rouge!

text: Monet uskovat, että ilman tämän elokuvan menestystä monia musikaalielokuvia, kuten Oscar-voittaja "Chicagoa" ei olisi koskaan tehty.


title: Moulin Rouge!

text: Kun palkintokausi alkoi, elokuva oli ihmisten tuoreessa muistissa kovasti mainostetun DVD:n julkaisun ansiosta joulukuussa 2001. National Board of Review valitsi sen vuoden parhaaksi elokuvaksi. Sen jälkeen se sai kuusi Golden Globe -ehdokkuutta: paras elokuva (musikaali tai komedia), paras naisnäyttelijä, paras miesnäyttelijä, paras alkuperäinen musiikki, paras ohjaaja ja paras laulu ("Come What May"). Se voitti niistä kolme, muun muassa parhaan elokuvan palkinnon. Muutamaa viikkoa myöhemmin se sai 13 BAFTA-ehdokkuutta, mikä oli suurin määrä sinä vuonna. Se voitti kolme, mukaan lukien paras miessivuosa (Jim Broadbent).


title: Moulin Rouge!

text: Elokuva sai kahdeksan Oscar-ehdokkuutta, mukaan lukien paras naisnäyttelijä ja paras elokuva. Baz Luhrmann ei saanut ehdokkuutta ohjaajana. Tapahtuman aikana juontaja Whoopi Goldberg totesi: "I guess "Moulin Rouge!" just directed itself" ("Kai "Moulin Rouge!" ohjasi sitten itse itsensä). Se voitti kaksi palkintoa, parhaan puvustuksen ja lavastuksen. MTV Movie Awards -tapahtumassa Kidman voitti parhaan naisnäyttelijän palkinnon sekä parhaan musiikkikohtauksen McGregorin kanssa.


title: Moulin Rouge!

text: "Come What May" -kappaleen Oscar-ehdokkuus hylättiin, sillä se oli alun perin kirjoitettu (mutta ei käytetty) Luhrmannin edellistä elokuvaa "Romeoa ja Juliaa" varten eikä nimenomaan "Moulin Rouge!" -elokuvaan.


title: Moulin Rouge!

text: Lista kappaleista ja artisteista, jotka tekivät ne tunnetuiksi:


title: Moulin Rouge!

text: Elephant Love Medley


title: Moulin Rouge!

text: MOULIN ROUGE - Music From Baz Luhrmann's Film (Vol. 1)MOULIN ROUGE - Music From Baz Luhrmann's Film (Vol. 2)


title: Moulin Rouge!

text: Palkinnot:


title: Moulin Rouge!

text: Ehdokkuudet:


title: Qaboos bin Said al Said

text: Qaboos bin Said Al Said KBE () (s. 18. marraskuuta 1940, Salala) on Omanin sulttaani. Qaboos nousi valtaan vuonna 1970 verettömässä vallankaappauksessa syrjäytettyään isänsä Sa’id ibn Taimurin. Qaboos on Abu Sa'id dynastian 14. sulttaani.


title: Qaboos bin Said al Said

text: Qaboos syntyi Salalahissa, Dhofarin maakunnassa 18. marraskuuta vuonna 1940. Hän on sulttaani Said bin Taimurin vanhin poika. Qaboos sai koulutuksensa Salalahissa ja Punessa Intiassa. Myöhemmin hän kävi yksityiskoulua Englannissa, jonne hän matkusti 16-vuotiaana.


title: Qaboos bin Said al Said

text: 20-vuotiaana Qaboos meni Sandhurstin kuninkaalliseen sotilasakatemiaan, josta valmistettuaan liittyi Britannian armeijaan Skottilaiseen rykmenttiin. Qaboos palveli jonkin aikaa Saksassa Britannian armeijan alaisuudessa. Sotilasuran jälkeen Qaboos opiskeli Englannissa ja sen jälkeen matkusti maailman ympäri ennen kuin palasi Salalahiin, jossa opiskeli islamia ja maansa historiaa.


title: Qaboos bin Said al Said

text: Kuusi vuotta Qaboos eli kotiarestissa Salalahin palatsissa ennen isänsä syrjäyttämistä.


title: Qaboos bin Said al Said

text: Vuosina 1965–1975 Dhoforissa riehui kommunistien kapina, joka sai tukea Etelä-Jemenistä sekä muista sosialistisista valtioista, muun muassa Neuvostoliitosta. Sulttaanikunta sai apua Iranista ja Britannian ilmavoimilta. Heinäkuussa vuonna 1970 armeija, joka oli nyt Qaboosin komentama, syrjäytti tämän isän Sa’id ibn Taimurin, joka lähetettiin maanpakoon Englantiin.


title: Qaboos bin Said al Said

text: Qaboos kruunattiin 23. heinäkuuta vuonna 1970 samalla hän siirsi hovinsa Masqatiin ja nimesi maansa Omanin sulttaanikunnaksi.


title: Qaboos bin Said al Said

text: Qaboos teki Omanista absoluuttisen monarkian. Toisin kuin Saudi-Arabiassa, Qaboos päätti, ettei kuninkaallinen perhe saisi lähes nepotistista asemaa hovissa, kuten oli tapahtunut muissa Persianlahden maissa. Qaboosin aikana takapajuinen maa koki isoja muutoksia. Hän lakkautti feodalistisen hallinnon ja teki sovinnon heimojohtajien kanssa. Oman solmi hyvät suhteet muihin Persianlahden maihin pysytellen kuitenkin sitoutumattomana. Qaboos on puolustanut Omanin vahvaa asemaa Persianlahden maiden yhteistyöneuvostossa.


title: Qaboos bin Said al Said

text: Sulttaani Qaboos on vahva tekijä arabimaiden diplomatiassa, joskin usein julkisuudelta piilossa. Hän on pystynyt ratkaisemaan esimerkiksi panttivankikriisejä ilman verenvuodatusta, kuten toukokuussa 2013 Jemenissä vapautettujen Atte ja Leila Kalevan tapauksessa. Hän on myös suurvaltojen luottomies, koska hän pysyttelee kiistoissa tiukasti puolueettomana.


title: Qaboos bin Said al Said

text: Qaboos loi maahan hyvän, valtion kustantaman sosiaaliturvan, rakennutti kouluja, hyvän tieverkoston ja edisti öljyntuotantoa ruoppaamalla Masqatin ja Salalan satamat. Qaboos ei ole, muista Persianlahden valtioista poiketen, nimittänyt itselleen seuraajaa. Omanin perustuslain 6§:ssä määritellään, että kuninkaallinen perheneuvosto valitsee seuraavan hallitsijan, kun hallitsijan paikka vapautuu.


title: Qaboos bin Said al Said

text: Qaboos on muslimi ja kuuluu ibadilahkoon, joka on erkaantunut šiialaisuudesta sekä sunnilaisuudesta. Vapaamielisenä muslimina Qaboos on rakentanut maahan monia uusia moskeijoita sekä ja korjauttanut pyhiä paikkoja.


title: Qaboos bin Said al Said

text: Vuonna 1976 Qaboos meni naimisiin serkkunsa Kamilan Sayyidah Nawwal bint Tariqin kanssa (s. 1951). Avioliitto päättyi eroon ja oli lapseton.


title: Qaboos bin Said al Said

text: Omanissa häntä pidetään homoseksuaalina, mutta se ei ole poliittinen rasite. Qaboos on klassisen musiikin ystävä ja on perustanut maahan 120-henkisen orkesterin, jolla on hyvä maine muualla Lähi-idässä. Tunnettu argentiinalainen säveltäjä Lalo Schifrin on ollut orkesterinjohtajana ja usein vieraillut maassa.


title: Qaboos bin Said al Said

text: Qaboos on tunnettu automies, ja hän omistaa ainakin kaksi Mercedes-Benz W221-autoa ja ainakin yhden Range Roverin sekä Mercedes-Benz GL-sarjaa. Hän on myös kerännyt vanhoja autoja, kuten Aston Martinia, Ferrareita, Rolls Royceja sekä Bugatteja. Qaboos lensi pitkään Vickers VC10 -yksityislentokoneellaan, mutta on vaihtanut sen uudempaan.


title: Jarkko Ahola

text: Jarkko Kalevi Ahola (s. 24. elokuuta 1977) on suomalainen muusikko, joka esittää, säveltää ja sanoittaa kappaleita. Suuren yleisön tietoisuuteen hän tuli menestyksekkään Teräsbetoni-yhtyeen solistina, basistina sekä yhtenä kolmesta lauluntekijästä. Vuonna 2011 perustamassaan AHOLA-kokoonpanossa Jarkko Ahola esittää perinteistä rockia modernein maustein, kitaraa soittaen ja englanniksi laulaen.


title: Jarkko Ahola

text: Ahola osallistui Teräsbetoni-yhtyeensä kanssa vuoden 2008 Eurovision laulukilpailuun kappaleella ”Missä miehet ratsastaa”.


title: Jarkko Ahola

text: Vuonna 2012 Aholalta ilmestyi "Ave Maria – Joulun klassikot" -niminen sooloalbumi, joka on myynyt runsaat 30 000 kappaletta. Platinalevyn raja ylitettiin joulupyhinä 2013. Albumi ja sen ympärille tehty konserttikiertue sai hyvät arvostelut ja runsaasti medianäkyvyyttä.


title: Jarkko Ahola

text: Debyyttialbumi sai jatkoa perjantaina 14. marraskuuta 2014, jolloin julkaistiin "Suojelusenkeli – Joulun klassikot 2". Se sisältää klassisen musiikin helmiä, herkkiä joululauluja ja rockiin mieltyneiden hyvin tuntemia kappaleita uudelleensovitettuina.


title: Jarkko Ahola

text: Aholan ääntä kuullaan myös "Raskasta joulua" -kokoelmalevyillä. Hän kuuluu myös sinfonista metallia esittävään Northern Kings -lauluyhtyeeseen. Ahola esiintyy myös akustisesti uudelleentulkiten rockin klassikoita.


title: Jarkko Ahola

text: Ahola kiinnostui musiikista 13-vuotiaana innostuttuaan rumpujen soittamisesta. Kavereiden kanssa perustettu yhtye JVS (myöhemmin Tribunes) tarvitsi kuitenkin laulajaa. Rooli lankesi Jarkolle. Kahden vuoden ja yhden demon jälkeen yhtye kuitenkin hajosi.


title: Jarkko Ahola

text: Pienen tauon jälkeen Antti Mäkelä kutsui Aholan High Voltage -nimiseen yhtyeeseen. Ryhmä ehti tehdä pari demoa kunnes lopetti toimintansa jäsentensä ajanpuutteen vuoksi. Myöhemmin Ahola ja High Voltagessakin toimineet Antti Mäkelä sekä Krisse Leppänen päätyivät yhteen coveryhtye Helmisetissä, joka keikkailee 2010-luvullakin muutamia kertoja vuodessa.


title: Jarkko Ahola

text: Ensimmäinen oikea yhtye jolle Ahola sävelsi oli 1996 perustettu Bulldozer. Yhtye soitti yhdessä pitkään ja voitti paikallisen bändikilpailunkin, mutta teki vain muutaman keikan. Demojen teko vei parisen vuotta, sillä rumpali vaihtui kesken kaiken ja äänityskin kohtasi teknisiä ongelmia. Omakustanne Love/Hate julkaistiin silti vuonna 2000. Yhtye hajosi saman vuoden lopulla, syinä muun muassa jäsenten henkilökohtaiset kiireet ja näkemyserot tulevaisuudesta.


title: Jarkko Ahola

text: Vuosina 2002–2003 Jarkko Ahola soitti ja lauloi coveryhtyeissä Two, Critical Mess ja X-tasy. Hän teki ohessa myös omia soolokappaleitaan. Näihin aikoihin syntyivät myös Teräsbetoni yhdessä Viljo Rantasen ja Arto Järvisen kanssa sekä Cosmic Spell (Ahola & Heikki Ahonen ja Ville Terämä).


title: Jarkko Ahola

text: Vuoden 2003 lopussa Dreamtale pyysi Aholaa laulajakseen. Ahola levytti heidän kanssaan albumin "Difference", mutta erosi yhtyeestä vuonna 2005 keskittyäkseen Teräsbetoniin, joka oli juuri aloittanut "Metallitotuuden" nauhoitukset.


title: Jarkko Ahola

text: Myöhemmistä produktioista merkittävimpiä ovat yhteistyö Laivaston ja Ilmavoimien orkestereiden kanssa suursuosion saaneissa Queen-konserteissa, joissa Jarkko Ahola tekee kunniaa Queenille ja Freddie Mercurylle kolmen ja puolen oktaavin äänialallaan. Yhteistyö alkoi marraskuussa 2011 ja jatkuu toistaiseksi".


title: Jarkko Ahola

text: Ahola osallistui vuonna 2015 "Tähdet, tähdet" -televisiosarjaan ja sijoittui kisassa kolmanneksi Laura Voutilaisen ja Waltteri Torikan jälkeen.


title: Jarkko Ahola

text: Ahola julkaisi vuonna 2018 "Mä tuun sun luo"-levyn joka poikkesi edellisistä sooloalbumeista siten että levyllä onkin omia kappaleita joissa kuuluvat vaikutteet Jarkon omista suosikkiartisteista ja heidän kappaleistaan.


title: Jarkko Ahola

text: Ahola aloittaa vuonna 2019 uuden konserttikiertueen.


title: Pyhä Zosimus

text: Pyhä Zosimus (k. 418) oli paavina 18. maaliskuuta 417 – 26. joulukuuta 418. Syntyjään hän oli kreikkalainen. Hän sekaantui Gallian kirkon kiistoihin ja asettui Arlesin puolelle tekemättä kuitenkaan selvää ratkaisua kummankaan vallantavoittelijan puolesta. Hänen kiivas ja ailahtelevainen luonteensa aiheutti hajaannusta muuallakin kirkkokunnassa Rooman papistoa myöten.


title: Bonifatius I

text: Bonifatius I (k. 422) oli paavina 28. joulukuuta 418 – 4. syyskuuta 422. Hän jatkoi taistelua pelagiolaisuutta vastaan. Augustinus oli Bonifatiuksen aikalainen ja omisti tälle joukon kirjoituksiaan.


title: Celestinus I

text: Pyhä Celestinus I (k. 1. elokuuta 432)The Book of Saints: 119 oli paavina 10. syyskuuta 422 – 27. heinäkuuta 432. Hän oli syntyisin Campagnasta Italiasta ja mahdollisesti keisarillista sukua. Hän oli aktiivinen puhdasoppisuuden puolustaja ja pyrki kitkemään pelagiolaisuuden. Celestinus lähetti Palladiuksen käännyttämään irlantilaisia; pyhä Patrik jatkoi tätä lähetystyötä. Useita osia liturgiasta liitetään Celestinukseen, mutta hänen tarkasta osuudestaan niiden laadinnassa ei ole varmoja todisteita.


title: Kill Me, Kiss Me

text:
Kill Me, Kiss Me on korealainen manhwa-sarja, jonka tekijä on Young-You Lee.
Sarjassa on viisi osaa, jotka on julkaistu suomeksi 2006.
Kirja tunnetaan myös nimellä "K2: Kill me, Kiss me" ja kirjan on julkaissut Punainen Jättiläinen. Kirjat edustavat romantiikkaa ja komediaa. Kirjojen ikäsuositus on 12, muutamien väkivaltaisten kohtien takia. Nuoremmat lukijat eivät ehkä saisikaan kirjoista mitään irti, koska päähenkilöt ovat teini-ikäisiä.


title: Kill Me, Kiss Me

text:
Sarjan päähenkilö on Taeyeun Lim, 16-vuotias tyttökoulun oppilas. Hän on suunnattoman ihastunut malli Kun Kangiin. Taeyeunilla on identtinen serkku, Jeonghu Lim, joka käy Kunin kanssa samaa koulua.
Hyvin poikamaisen ulkomuodon omaava Taeyeun päättää vaihtaa roolia serkkunsa kanssa jotta Taeyeun voisi kertoa Kunille tunteistaan. Aikaa on vain yksi viikko. Lopulta Taeyeun huomaa pitävänsä enemmän Kunin parhaasta ystävästä, Kaun Kimista.


title: Kill Me, Kiss Me

text: Vaikka ensisijainen päähenkilö on Taeyeun, nousevat sivuhenkilöt ensimmäisen pokkarin jatko-osissa tärkeämpään asemaan, kuin itse neiti Lim. Esimerkiksi toisessa ja kolmannessa osassa ei Taeyeunia näy kuin ehkä kymmenellä sivulla. Huomioitavaa on myös, että useiden hahmojen nimet alkavat k-kirjaimella.


title: Mickey Spillane

text: Mickey Spillane (oik. Frank Morrison Spillane; 9. maaliskuuta 1918 Brooklyn, New York City — 17. heinäkuuta 2006 Murrells Inlet, Etelä-Carolina) oli yhdysvaltalainen rikoskirjailija, jonka kirjoja on myyty maailmanlaajuisesti 130 miljoonaa kappaletta. Tunnetuin Spillanen kirjallisista hahmoista on etsivä Mike Hammer, josta on tehty elokuvia sekä televisiosarjoja.


title: Mickey Spillane

text: Spillane kuului Jehovan todistajiin.


title: Pirunpesä (Jalasjärvi)

text: Pirunpesä on Kurikassa, entisen Jalasjärven kunnan Ylivallin kylässä Isovuoren laella sijaitseva preglasiaalinen rapaumaonkalo, jonka halkaisija on nykyisin 14 metriä ja syvyys 23 metriä.


title: Pirunpesä (Jalasjärvi)

text: Pirunpesä on saanut nimensä paikalliselta väestöltä, sillä aikaisemmin Pirunpesä oli täynnä suuria kivenlohkareita, ja lohkareiden välisissä onkaloissa arveltiin elelleen paholaisen. Lapsia on varoiteltu, että piru saattaa tulla ja viedä pesäänsä, jos menee liian lähelle tätä aukkoa.


title: Pirunpesä (Jalasjärvi)

text: Eräät tarinat kertovat aukon olleen niin syvä, että jos kivenlohkareiden väliin pudotti pienen kiven, putoili se kiveltä kivelle monen minuutin ajan.


title: Pirunpesä (Jalasjärvi)

text: Pirunpesä sijaitsee Isovuoren laella, sen pohjoislaidalla noin 145 metriä merenpinnan yläpuolella. Isovuoren laki sijaitsee noin 20 metriä sitä ympäröivien soiden yläpuolella. Vuoren laki on miltei tasainen, eikä siellä ole jääkauden jälkeisen rantavaiheen seurauksena juurikaan maapeitettä.


title: Pirunpesä (Jalasjärvi)

text: Isovuoren kallioperä koostuu karkearakeisesta punertavasta porfyyrisestä graniitista. Graniitissa on läpimitaltaan 2–4 senttimetriä paksuja kalimaasälpähajarakeita. Perusmassa muodostuu sarvivälkkeestä, biotiitista, kvartsista sekä albiittisesta plagioklaasista. Pirunpesän länsi-, luoteis- ja pohjoispuolella on pinta-alaltaan suuri, enimmäkseen granodioriitista ja kvartsista muodostuva syväkivialue. Lisäksi alueella on paikoin dioriitti–gabrolinssejä.


title: Pirunpesä (Jalasjärvi)

text: Kesällä 1980 elinkeinoasiamies Pekka Kunnas ja Jalasjärven kunnan koulutoimenjohtaja Kustaa Ala-Hautala kertoivat Ylivallin Isovuorella sijaitsevasta erikoisesta, melko pyöreästä kalliosyvennyksestä, joka oli suurien kivenlohkareiden täyttämä. Lisäksi syvennyksen reunat olivat osittain pyöristyneet. Alettiin ajatella, että syvennys saattaisi olla suurikokoinen hiidenkirnu ajalta ennen viimeistä jäätiköitymistä. Jalasjärven kunta päätti tyhjentää syvennyksen, sillä Pirunpesä oli matkailullisesti ja geologisesti mielenkiintoinen kohde.


title: Pirunpesä (Jalasjärvi)

text: Vuoden 1997 alussa ryhtyi Ylivallin kylätoimikunta turkulaisen Keijo Parkkusen aloitteesta syventämään Pirunpesää uudelleen, jolloin päästiin sen nykyiseen syvyyteen saakka. Hankkeen rahoittajiksi tulivat Jalasjärven kunta ja Spede Pasanen. Tyhjennyshankkeen organisoinnista vastasi Ylivallista kotoisin ollut pitäjänneuvos Mauno Välimäki. Pasanen on saanut Pirunpesälle Heikki Räsäsen veistämän muistomerkin panostuksestaan.


title: Pirunpesä (Jalasjärvi)

text: Pirunpesän läheisyyteen Isovuorelle pystytettiin kesäkuussa 2005 muistopatsas Spede Pasasen kunniaksi. Pirunpesän avaaminen matkailunähtävyydeksi mahdollistui, koska Pasanen oli kiinnostunut luonnonihmeistä. Patsaan teki kuvanveistäjä Heikki Räsänen.


title: Pirunpesä (Jalasjärvi)

text: Isovuorella on myös nähtävyytenä ”Paimenpojan mänty” ja ”Kollinluola”. Paimenpojan mänty on paikka, josta 1850-luvulla löytyi paimeneen lähetetty poika kuolleena. Hänen paimenvuoronsa aikana sää oli kesällä viilentynyt, ja paimennettavien eläinten palattua takaisin maatilalle paimenpoika löytyi männyn juurelta kuoliaaksi paleltuneena. Joidenkin käsitysten mukaan tapahtumavuosi olisi ollut 1854, mutta vuotta ei ole voitu vahvistaa ilmastohavaintojen perusteella. Paimen on saattanut olla huutolainen.


title: Pirunpesä (Jalasjärvi)

text: Kollinluola sijaitsee Isovuoren kallion rapaumaonkalolta noin 250 metriä itään. Siellä on onkalo, jossa sanotaan 1840-luvulla asuneen kylässä elämiseen kyllästyneen Juhon, joka elätti itsensä metsästämällä ja marjoilla.


title: Pirunpesä (Jalasjärvi)

text: Isovuoren kallion alueella on luontopolku, joka on merkitty mäntyihin punakeltaisilla männyt ympäröivillä maalatuilla renkailla.


title: Pirunpesä (Jalasjärvi)

text: Kesäaikaan Pirunpesää hoitaa Ylivallin Nuorisoseura ry.


title: Martín Fiz

text: Martín Fiz (s. 3. maaliskuuta 1963 Vitoria, Espanja) on espanjalainen entinen kestävyysjuoksija.


title: Martín Fiz

text: Fizin uran ensimmäinen suuri saavutus oli maratonjuoksun Euroopan-mestaruus Helsingin EM-kisoissa 1994 ajalla 2.10.31, kun Espanja otti kolmoisvoiton. Seuraavana vuonna hän voitti Göteborgin MM-kisoissa maailmanmestaruuden ajalla 2.11.41. Atlantan olympialaisissa 1996 hän oli kuudes ajalla 2.13.06 ja Ateenan MM-kisoissa 1997 toinen ajalla 2.14.21.


title: Jussi Lähde

text: Jussi Lähde (s. 10. joulukuuta 1965 Helsinki) on suomalainen toimittaja, kirjailija ja media-ammattilainen.


title: Jussi Lähde

text: Lähde on toiminut muun muassa freelance-toimittajana, Martti Ahtisaaren vaalikampanjan viestintätuottajana, presidentin kanslian lehdistövastaavana, Nelosen ja mainostoimistojen kehitysjohtajana, televisiokäsikirjoittajana, Olutliitto ry:n puheenjohtajana, Vanajanlinnan kehityspäällikkönä, Peab Oy:n viestintäjohtajana, sittemmin liiketoimintatavoistaan vahingonkorvauksiin tuomitun Directan emoyhtiö Da online Oy:n viestintäjohtajana sekä Hevosurheilu-lehden päätoimittajana.


title: Jussi Lähde

text: Lähde aloitti vuonna 2016 senioriasumisyhtiö Kuusikkoaho Oy:n kehitysjohtajana. Kesällä 2018 hän siirtyi australialais-suomalaisen kaivos- ja mineraalialan yhtiö Latitude 66 Cobalt Oy:n palvelukseen. Lähteen vastuualueina ovat muun muassa yhteisösuhteet ja viestintä.


title: Jussi Lähde

text: Lähde teki marraskuuhun 2017 asti Markus Leikolan kanssa Yle Radio 1:lle keskusteluohjelmaa "Leikola ja Lähde". Tämän jälkeen Leikolan tilalle tuli Unto Hämäläinen, ja ohjelma muuttui "Lähde ja Hämäläiseksi" loppuvuoden 2017 ajaksi.


title: Jussi Lähde

text: Lähde on julkaissut muun muassa Timo Jutilan käyttämää termistöä selventävän "Juti–Suomi-sanakirjan". Hän myös kirjoittaa aktiivisesti blogia Aamulehden blogipalvelussa.


title: Pyhä Sixtus III

text: Pyhä Sixtus III (k. 440) oli paavina 31. heinäkuuta 432 – 19. elokuuta 440. Hän oli syntyjään roomalainen. Hänen nimeensä liitetään voimakas rakennusaika Roomassa. Yksi hänen rakennuttamistaan kirkoista pyhitettiin Neitsyt Marialle, tämä heijastelee tuoretta kirkolliskokouksen päätöstä, jossa todettiin, että Mariaa voidaan sanoa Jumalanäidiksi, ei ainoastaan Jeesuksen äidiksi, mikä liittyy Kristuksen luontoon sekä Jumalana että ihmisenä.


title: Pyhä Sixtus III

text: Ennen paaviksi nousemistaan Sixtus oli yksi Pelagiuksen suosijoista; tämä julistettiin myöhemmin harhaoppiseksi.


title: Neusiedlerjärvi

text: Neusiedlerjärvi (, ) on Keski-Euroopan toiseksi suurin laskujoeton järvi. Se sijaitsee Itävallan ja Unkarin rajalla.


title: Neusiedlerjärvi

text: Neusiedlerjärven pinta-ala on 320 neliökilometriä. Siitä ruovikkoja on 180 neliökilometriä. Järven valuma-alue on laajuudeltaan 1120 km². Sen pituus on 36 kilometriä ja leveys 14 kilometriä. Se on keskimäärin 115,45 metriä Adrianmeren yläpuolella ja on syvimmästä kohdastaan vain 2 metriä syvä. Keskisyvyys on vain metrin. Järven vesi on lievästi suolaista. Sateet ja kuivuus voivat aiheuttaa joko suuria tulvia tai järven pinnan laskemista. Neusiedlerjärvi on kuivunut kokonaan useita kertoja, joista viimeisin on 1900-luvun alkupuolelta. Järvi on tunnettu runsaasta linnustostaan.


title: Neusiedlerjärvi

text: Ennen veden säännöstelyn aloittamista 1800-luvulla järvi ulottui kaakossa Hanságin suoalueelle. Se oli siten läheisesti yhteydessä Tonavaan. Nykyään järven vesimäärää säädellään Unkarissa lähellä Mekszikópusztaa olevalla sulkuportilla.


title: Neusiedlerjärvi

text: Järvi on matkailijoiden suosiossa, ja se tunnetaankin nimellä ”Wieniläisten järvi”. Siellä on hyvät mahdollisuudet purjehtimiselle ja purjelautailulle.


title: Neusiedlerjärvi

text: Neusiedlerjärven kulttuurimaisemat on listattu Unescon maailmanperintöluetteloon.


title: Hilarius

text: Pyhä Hilarius (k. 468) oli paavina 19. marraskuuta 461 – 29. helmikuuta 468. Hän oli syntyisin Sardiniasta. Hilarius jatkoi edeltäjänsä, Leo Suuren, politiikkaa ja vahvisti Rooman piispan asemaa paavina ”primus inter pares” () etenkin Ranskan ja Espanjan piispojen yläpuolella. Hän myös uudisti useita Rooman luostareista.


title: Salton Sea

text: Salton Sea on Coloradon aavikolla Etelä-Kaliforniassa Imperial Valleyn pohjoispuolella sijaitseva suolajärvi, joka syntyi vahingossa vuonna 1905, kun kastelukanavat murtuivat. Pinta-alaltaan 974 neliökilometrin järvi on Kalifornian suurin. Järven pinta-ala vaihtelee järven ympäristöstä valuvien maatilojen käyttövesien ja sateen määrästä riippuen. Järven pituus on keskimäärin 56 kilometriä ja leveys 24 kilometriä, ja sen syvin kohta on 15,6 metriä. Järven pinnan korkeus on noin 71 metriä merenpinnan tason alapuolella. Järven tilavuus on noin 9 251 miljoonaa kuutiometriä.


title: Salton Sea

text: Salton Sea sijaitsee Riversiden ja Imperialin piirikuntien alueella. Siihen laskevat New-, Whitewater- ja Alamo-joet, näiden lisäksi järveen laskee useita pienempiä puroja sekä ojia. Valuma-alueilta valuu järveen vettä keskimäärin 1 663 miljoonaa kuutiometriä 53 m³/s.


title: Atos Wirtanen

text: Atos Kasimir Wirtanen (27. tammikuuta 1906 Saltvik – 10. maaliskuuta 1979 Helsinki) oli suomalainen (suomenruotsalainen) vasemmistointellektuelli, toimittaja, kansanedustaja (1936–1953) ja kulttuurikriitikko.


title: Atos Wirtanen

text: Wirtasen vanhemmat olivat maanviljelijä Karl Robert Wirtanen ja Eva Amanda Lundelin. Hän kävi kansakoulun ja Maarianhaminan käsityöläiskoulun 1916–1917. Wirtanen oli latojaoppilaana ja kirjaltajana "Åland"-lehdessä Maarianhaminassa 1919–1924. Sen jälkeen hän oli jonkin aikaa maanviljelijänä ja puutarhatyöntekijänä, kunnes muutti Helsinkiin 1926. Wirtanen toimi vuoteen 1936 saakka kirjaltajana ja oli samaan aikaan myös "Arbetarbladet"-lehden avustajana. Hänestä tuli "Arbetarbladetin" toimittaja 1936 ja päätoimittaja 1940. Hänet erotettiin lehdestä 1941. Jatkosodan aikana hän oli yksi rauhanopposition jäsenistä.


title: Atos Wirtanen

text: Sodan jälkeen Wirtanen palasi 1945 kahdeksi vuodeksi "Arbetarbladetin" palvelukseen, mutta hänet erotettiin uudelleen 1947. Wirtanen oli sitten Kontakt-lehden toimittajana 1947 ja "Ny Tidin" päätoimittajana 1947–1953. 1950-luvulla hän oli vielä "Viikon Postin" toimittajana 1955 ja "Päivän Sanomien" toimittajana 1958.


title: Atos Wirtanen

text: Wirtanen nousi eduskuntaan SDP:n listoilta, mutta vuonna 1946 hän loikkasi Suomen kansan demokraattisen liiton (SKDL) eduskuntaryhmään. Wirtanen siirtyi samalla Sosialistiseen yhtenäisyyspuolueeseen (SYP), jonka puheenjohtajaksi hän nousi 1948. Wirtanen riitaantui 1950-luvulla SKDL:n kanssa ja hän johdatti myös SYP:n ulos liitosta 1955.


title: Atos Wirtanen

text: Atos Wirtanen oli Tove Janssonin rakastettu ja avopuoliso 1940-luvulla ja esikuva tämän Nuuskamuikkunen-hahmolle, jonka vihreä hattu on lainattu Wirtaselta. Wirtasen ideasta Tove Jansson ryhtyi tekemään muumisarjakuvia, joista ensimmäiset julkaistiin lokakuussa 1947 Wirtasen päätoimittamassa "Ny Tidissä". Sarja jouduttiin kuitenkin keskeyttämään suunniteltua aikaisemmin lukijoiden kritisoitua sitä ja etenkin Muumipappaa porvarillisista sympatioista.


title: Atos Wirtanen

text: Wirtanen julkaisi muistelmat "Pimeitä voimia vastaan" (Aalto 1964) ja "Poliittiset muistelmat" (Otava 1973). Hän julkaisi myös useita aforismikokoelmia sekä muita kaunokirjallisia teoksia.


title: Atos Wirtanen

text: Vuonna 1954 Wirtanen avioitui tanssitaiteilija Irja Hagforsin kanssa.


title: Coloradon aavikko

text: Coloradon aavikko () on pinta-alaltaan noin 40 000 neliökilometrin laajuinen aavikko Kalifornian osavaltiossa Yhdysvalloissa. Aavikko sijaitsee Los Angelesin ja San Diegon itäpuolella San Bernardinon vuorten ja Coloradojoen välisellä alueella. Alue on nimetty Coloradojoen mukaan. Alue on Sonoran aavikon kaakkoinen jatke, ja siellä sijaitsevat Imperial Valleyn ja Coachella Valleyn viljelyalueet sekä Kalifornian suurin järvi, Salton Sea.


title: Suolajärvi

text: Suolajärvi on laskujoeton järvi, jonka vesi yleensä on vahvasti suolapitoista. Yleisesti suolajärvien vesi on jopa tavallista merivettä suolaisempaa. Useimmat suolajärvet sijaitsevat kuivilla ja kuumilla alueilla, kuten aavikkoseuduilla, joissa ne saattavat jopa kuivua kokonaan kuivan kauden aikana. Veden mineraalit ja suolat kiteytyvät pohjalle ja rannalle veden haihtuessa. Suolajärven suoloilla on yleensä samat runsaussuhteet kuin valtameren veden sisältämillä suoloilla.


title: Suolajärvi

text: Kaspianmeren suolapitoisuus on 1–1,5 prosenttia, Ison Suolajärven noin 25 prosenttia ja Kuolleenmeren noin 30 prosenttia. Aikaisemmin Araljärven suolapitoisuus oli vain 1,4 prosenttia, mutta pääallas kuivui elokuussa 2014 kokonaan.


title: Suolajärvi

text: Suolajärvet luokitellaan tavallisesti niiden sisältämän yleisimmän tai joskus poikkeuksellisen suolan mukaan. Suolajärvityyppejä voivat olla tavalliset suolajärvet, joissa suola muodostuu lähinnä ruokasuolasta, ja soodajärvet, natronjärvet ja booraksijärvet. Tärkeimmät suolajärvien sisältämistä suoloista ja mineraaleista ovat natriumkloridi, magnesiumkloridi, magnesiumsulfaatti ja kalsiumsulfaatti. Näillä mineraaleilla on paikoin suurikin taloudellinen merkitys.


title: Puhdastila

text: Puhdastilalla tarkoitetaan kontrolloitua tilaa, missä valittuja olosuhteita ylläpidetään työskentelyn tai tuotteen puhtauden varmistamiseksi. Puhdastilan teknisessä toteutuksessa suuri määrä ilmaa painetaan ylhäältä HEPA-suodattimen läpi alas mahdollisemman tasaisena laminaarisena virtauksena, jonka tarkoitus on työntää männän tavoin epäpuhtaudet pois kriittisiltä vyöhykkeiltä. Tämä toteutetaan pääasiassa puhtaimmissa ISO-luokissa. Luokasta ISO 6 ja sitä "likaisemmissa" käytetään nimitystä turbulenttinen ilmavirtaus. Turbulenttisessa ilmanjaossa pääpaino on ilman epäpuhtauksien laimentaminen haluttuun tasoon. Puhdastilaan rakennettu tuotantolaitteisto on yleensä ritilälattialla ja katto on kauttaaltaan peitetty hepa-suodattimilla, jolloin ilmavirtaus koko tuotantotilan alalta on tasainen. Suuren kiertävän ilmamäärän vuoksi energiaa kuluu paljon, minkä vuoksi lattianeliöt tällaisessa tilassa ovat kalliita. Suurin epäpuhtauksien lähde on käyttöhenkilöstö, joka joutuu olemaan erityisessä puhdastila-asussa. GMP-puhdastiloissa "ritilälattioita" ei saa käyttää kontaminaatiovaaran vuoksi.


title: Puhdastila

text: Virallinen puhdastilojen määritelmä kuuluu standardin ISO-146441-1 mukaan: Puhdastila on tila, missä ilmassa esiintyvien partikkeleiden määrää kontrolloidaan, ja joka on rakennettu sekä jota käytetään niin, että minimoidaan partikkeleiden sisäänpääsy, syntyminen ja pysyminen tilassa, ja missä kaikkia asiaan liittyviä parametreja, kuten lämpötilaa, kosteutta ja ilmanpainetta kontrolloidaan tarpeen mukaan.


title: Puhdastila

text: Pääasialliset säädettävät parametrit ovat vaihtuvan ilman määrä, ilmankosteus ja lämpötila. Näitä suureita valvotaan monitorointijärjestelmän avulla. Puolijohdeteollisuudessa seurataan myös tilaan tuotavan ilman partikkelien määrää ja kokoa. Standardin ISO-14644, osassa 1 on esitetty suurimmat sallittu partikkelikoot ja määrät. Puhtausluokkia on 9 kappaletta (ISO 1, ISO 2 jne...), ISO 1:n ollessa puhtain luokka. Laajalti käytetyssä Yhdysvaltalaisessa luokittelussa (Federal Standard 209) merkinnät, esimerkiksi 100, joka on hyvin puhdas, tarkoittaa että kyseisessä tilassa on suurempia kuin 0,5 μm partikkeleita korkeintaan 100 kpl kuutiojalassa. Tästä luokittelutavasta pyritään kuitenkin eroon, koska Yhdysvalloissakin on ratifioitu ISO-standardin mukaiset luokittelutavat. Yhdysvaltalaisen ja ISO vastaavuus on seuraava: ISO 3 = FED STD 209 1, ISO 4 = 10, ISO 5 = 100 jne. ISO-standardi sisältää 2 FED STD 209 tiukempaa puhtausluokkaa. Luokittelutavoilla pyritään yhdenmukaistamaan luokittelua, joka on hyvin vaihtelevaa. Vertailun vuoksi on hyvä tietää, että normaalissa huonetilassa partikkeleita on miljoonia. Rakenteeltaan puhdastilat ovat sellaisia, että käynti puhtaamman luokan tiloihin tapahtuu aina edellisen puhtausluokan tiloista.


title: Puhdastila

text: Käyttötarkoituksen mukaan puhdastilat voidaan luokitella eri tavoin. Puhdastiloja on nykyään kaikessa teollisessa tuotannossa, missä halutaan pitää prosessiin kuulumattomat epäpuhtaudet poissa. Lääketieteen puhdastiloissa huolehditaan pääasiassa eliöllisen ei toivotun materiaalin leviämisestä. Lääkeainevalmistuksessa puhdastilan suunnittelua, rakentamista ja käyttöä ohjaavat GMP (Good Manufacturing Practices) -säädökset. Elintarviketeollisuudessa tilojen puhtaudesta huolehditaan riittävän usein tapahtuvalla pesulla, mutta yleensä nämä tilat eivät kuitenkaan ole varsinaisiksi puhdastiloiksi luokiteltuja. Valmistavassa teollisuudessa puhdastiloja voidaan toteuttaa työpisteittäin, jolloin kyseinen työpiste on sijoitettu erilliseen huoneeseen tai muovitelttaan, jossa on oma ilmanvaihto. Puolijohdeteollisuudessa taas vaaditaan hyvin tarkkaa pölyn sekä muiden epäpuhtauksien poistoa ja nanoteknologiaa ei juuri toteuteta ilman kaikkien pientenkin epäpuhtauksien poistamista työskentelyalueelta.


title: Puhdastila

text: Pohjoismaiden ainoat koulutuskäytössä olevat puhdastilat sijaitsevat Technopolis Kuopiossa.


title: Puhdastila

text: Puhdastilat voivat olla hyvin suuria. Puhdastiloihin voidaan sisällyttää tuotantolaitoksia, joiden tuotantotilat käsittävät tuhansia neliömetrejä. Ne ovat laajamittaisessa käytössä puolijohteiden valmistuksessa, biotekniikassa, biotieteessä sekä muilla tieteenaloilla, jotka ovat herkkiä ympäristön epäpuhtauksille.


title: Puhdastila

text: Puhdastiloihin ulkoapäin virtaava ilma suodatetaan pölyn poistamiseksi, ja sisäilmaa kierrätetään jatkuvasti HEPA- ja/tai ULPA-suodattimien lävitse, jotta puhdastilojen sisällä syntyneet epäpuhtaudet saadaan poistettua.


title: Puhdastila

text: Puhdastiloissa käytetään mahdollisimman paljon automaatiota ja robotteja, koska merkittävin epäpuhtauksien lähde on ihminen itse. Henkilökunta kulkee puhdastilaan sisälle ja sieltä ulos ilmalukon kautta, johon voi sisältyä läpikulku puhalluskaapin kautta. Puhalluskaapin tarkoitus on poistaa mahdollinen irtopöly vaatteista paineilman avulla. Puhdastilassa käytetään suojaavia vaatteita, kuten huppuja, kasvosuojaimia, käsineitä, jalkineita ja haalareita.


title: Puhdastila

text: Puhdastilan sisällä käytettävät välineet on suunniteltu aiheuttamaan mahdollisimman vähän epäpuhtauksia ilmaan. Ainoastaan erikoisvalmisteisia moppeja ja sankoja käytetään. Puhdastilan kalusteet on suunniteltu tuottamaan mahdollisimman vähän partikkeleita sekä olemaan helposti puhdistettavia.


title: Puhdastila

text: Yleiset luonnonkuiduista valmistetut materiaalit, kuten paperi, kynät ja kankaat, ovat usein kiellettyjä ja korvattu vaihtoehtoisilla materiaaleilla. Puhdastilat eivät ole steriilejä (ts. vapaita mikrobeista); ainoastaan ilmassa liikkuvien partikkeleiden määrä on rajoitettu. Yleensä partikkeleiden määrä tarkistetaan siihen tarkoitetulla mittalaitteella. Mikrobien havaitsemiseen ja laskentaan käytetään ympäristön seurantamenetelmiä.


title: Puhdastila

text: Jotkin puhdastilat pidetään positiivisessa ilmanpaineessa mahdollisten vuotojen varalta. Vuodon syntyessä ilma virtaa ulos tilasta eikä tilaan pääse virtaamaan suodattamatonta ilmaa.


title: Puhdastila

text: Joissakin puhdastiloissa käytettävät HVAC-järjestelmät säätävät ilmankosteuden niin alhaiseksi, että lisälaitteistojen ("ionisaattoreiden") käyttö on välttämätöntä, jotta sähköstaattisilta purkauksilta vältyttäisiin.


title: Puhdastila

text: Alhaisen ISO-luokituksen mukaisissa puhdastiloissa saattaa olla riittävää pitää vain erikoisvalmisteisia kenkiä, joissa on täysin sileä, pölyä ja likaa keräämätön pohja. Turvallisuussyistä kengänpohjalliset eivät kuitenkaan saa muodostaa liukastumisvaaraa. Puhdastilaan ei yleensä pääse ilman puhdastilapukua.


title: Puhdastila

text: Puhdastilan sisääntulossa ei välttämättä käytetä puhalluskaappia, jos vaatimustasot ilman epäpuhtauksien suhteen eivät ole tiukat. Puhdastilapuku puetaan erillisessä pukuhuoneessa.


title: Puhdastila

text: Jotkin tuotantolaitokset eivät käytä täysin luokiteltuja puhdastiloja, mutta epäpuhtausvaatimuksien ylläpitämiseksi käytössä on joitain puhdastilakäytäntöjä.


title: Puhdastila

text: Puhdastilojen sisälle tuotavien materiaalien ja tavaroiden tulee olla puhtaita. Tämän vuoksi voidaan käyttää järjestelyä, jossa puhdas tavara pakataan etukäteen monikerroksiseen pakkaukseen, joka sitten puretaan asteittain auki siirryttäessä korkeampaan puhdastilaluokkaan.


title: Puhdastila

text: Yksi tekninen ratkaisu pienen puhdastilan luomiseen on suojakäsineillä varustettu vetokaappi. Tällaisesta on esimerkkinä nykyaikainen keskoskaappi.


title: Hoher Dachstein

text: Hoher Dachstein on Dachsteinin massiivin korkein huippu 2 995 metrin korkeudessa. Se on yksi Pohjoisten kalkki-Alppien korkeimmista vuorista. Se sijaitsee Ylä-Itävallan ja Steiermarkin rajalla ja on kummankin osavaltion korkein kohta.


title: Hoher Dachstein

text: Dachstein on listattu yhdessä Hallstattin kylän kanssa UNESCOn maailmanperintölistalle.


title: Hoher Dachstein

text: Peter Gappmayr valloitti vuoren vuonna 1832.


title: Ale (jäänmurtaja)

text: Ale on ruotsalainen jäänmurtaja, joka rakennettiin avustamaan maan suurimmalla järvellä, Vänernillä, vuonna 1974 alkanutta talviliikennettä. Ruotsin hallitus päätti 1971 uudistaa järveltä Kattegatiin johtavaa Trollhättanin kanavaa ja hankkia myös kanavaan sopivan murtajan. Ale on mitoitettu kanavan sulkukammioiden koon mukaan ja sen tilasi Ruotsin merenkulkulaitos.


title: Ale (jäänmurtaja)

text: Wärtsilä pystyi lupaamaan aluksen valmistuvan jo tilausta seuraavana vuonna, kun se rakensi rungon Vaasassa ja varusteli aluksen Helsingin telakalla. Rautaruukin teräksestä valmistetun murtajan kastoi Vaasassa Ruotsin Suomen-suurlähettiläs Göran Rydingin puoliso Cecilia Ryding.


title: Ale (jäänmurtaja)

text: Vuonna 1994 aluksen merenkulkulaitteita ja koneiden valvontatekniikkaa uudistettiin. Kesäkuusta 1995 vuoden 1997 loppuun Alen tehtävänä oli valvoa Estonian hautarauhaa sen haaksirikkopaikalla.


title: Ale (jäänmurtaja)

text: Avomerikautena suoritettavia merenmittaustöitä varten Aleen asennettiin 1998 merenpohjaa kartoittava monikeilainen kaikuluotain ELAC BCC-180 kHz Mk II.


title: Ale (jäänmurtaja)

text: Dieselsähköisen kulkukoneiston päätehon tuottaa neljä Vaasassa valmistettua ahdettua Wärtsilä 824 TS dieselmoottoria, joiden kierrosnopeus on 750 kierrosta minuutissa. Dieselmoottorien kokonaisteho on 3 960 kilowattia (4 x 990 kW). Kukin moottori on kytketty omaan Strömbergin (nykyisin ABB) 920 kilowatin tehoiseen 1 000 voltin tasavirtageneraattoriin. Aluksen kahta peräpotkuria pyörittää kaksi 1 725 kilowatin Strömbergin tasavirtamoottoria. Myös peräsimiä on kaksi kappaletta.


title: Ale (jäänmurtaja)

text: Apukoneistona on kolme 170 kW:n Scania DSI 11 -dieselmoottoria, joista kukin pyörittää omaa Strömbergin 164 kVA vaihtovirtageneraattoria (380/220 V). Hitaasti kulkiessaan murtaja voi vähentää jäiden aiheuttamaa vastusta puhaltamalla ilmaa rungon ja jäiden väliin. Kumpaakin ilmahuuhtelulaitteen kompressoria varten on oma 185 kW Scania DSI 14 -dieselmoottori. Konehuone on normaalisti ajon aikana miehittämätön ja koneistoa valvotaan äänieristetyssä valvomossa.


title: Ale (jäänmurtaja)

text: Muiden laivojen avustamista varten murtajassa on 200 kilonewtonin sähköhydraulinen hinausvintturi, joka on varustettu vetovoima- ja vaijerinpituusautomatiikalla. Hinauskoukku on mitoitettu kestämään 500 kilonewtonin vetovoima ja se on varustettu paineilmatoimisella kaukoirroituslaitteella. Poijujen ja muun lastin käsittelyä varten alukseen asennettiin Wärtsilän Kotkan tehtaan valmistama 7,5 tonnin sähköhydraulinen nosturi.


title: Inverclyde

text: Inverclyde () on yksi Skotlannin paikallishallintoalueista. Se sijaitsee Firth of Clyden estuaarin rannalla ja rajautuu Renfrewshiren ja Pohjois-Ayrshiren hallintoalueisiin. Siellä on arviolta 79 500 asukasta (vuonna 2015) ja sen pinta-ala on 160 neliökilometriä. Inverclyden pääkaupunkina toimii Greenock.


title: Inverclyde

text: Aiemmin Inverclyde kuului Strathclyden alueeseen, mutta hallintouudistuksen myötä vuonna 1996 siitä tuli oma hallintoalueensa.


title: Risto Salmi

text: Risto Erland Salmi () oli suomalainen näyttelijä. Hän teki yli 40-vuotisen taiteilijauransa aikana useita roolisuorituksia teatterissa, televisiossa ja elokuvissa.


title: Risto Salmi

text: Turussa varttunut Salmi avusti teini-ikäisenä Vartiovuoren kesäteatterissa ja Turun kaupunginteatterissa ja näytteli Auralan huoneteatterissa. Hän näytteli urallaan Savonlinnassa ja Oulussa, Vaasan suomalaisessa teatterissa sekä Turun kaupunginteatterissa, josta hän jäi eläkkeelle.


title: Risto Salmi

text: Hänet tunnettiin roolistaan hieman yksinkertaisena P. A. Turpeisena Yle TV2:n "Maalaiskomedia-sarjassa" ja Perse-Arskana "Raid-televisiosarjassa" ja "-elokuvassa".


title: Felix III

text: Pyhä Felix III (k. 25. helmikuuta 492) oli paavi 13. maaliskuuta 483 – 25. helmikuuta 492. Hän oli syntyisin roomalaista senaattorien sukua. Hän toimi monofysitismiä vastaan.


title: Majin Buu

text: Majin Buu (kirjasarjassa vain nimellä Buu tai Buu-hirviö) on Dragon Ball Z:ssa neljäs ja viimeinen päävihollinen (aiemmat olivat Vegeta, Freeza ja Cell), jonka Bibidi-niminen maagi loi. Buu oli pienikokoinen,lasta muistuttava olento, jolla ei ollut sielua ja joka oli kokonaan paha. Tämä Buu tunnetaan paremmin nimellä Kid Buu. Kid Buu tappoi viidestä Kaiooshinistä kaksi, Pohjoisen ja Lännen Kaiooshinit, ja liitti itseensä vahvimman Etelän Kaiooshinin. Buu muutti muotoaan aikuisemman näköiseksi ja vahvistui. Hänestä tuli Super Buu. Tämän jälkeen Buu liitti itseensä lihavan, mutta lempeän Suurkaiooshinin ja hänestä tuli Fat Buu. Vasta nyt Bibidi pystyi hallitsemaan Buuta.


title: Majin Buu

text: Bibidillä oli poika, Babidi, joka päätti jatkaa isänsä työtä. Babidi käännytti puolelleen pahoja olentoja, joista vahvin oli pahuuden ulottuvuuden herra, Dabura. Babidi tarvitsi energiaa herättääkseen Buun. Son Goku ja muut Z-soturit yrittivät estää Buun heräämisen Idän Kaiooshinin ja Kibiton avustuksella. Z-soturit seurasivat Babidin sotureita Babidin luokse ja seurasivat piilosta heidän touhujan. Heidät kuitenkin huomattiin ja Dabura (suomeksi Dabra) kivetti syljeen muut paitsi Gokun, Gohanin, Vegetan ja Kaiooshinin, jotka lähtivät sisälle Babidin alukseen tuhoamaan Buuta. Vegeta sai aluksessa vastaansa Buibuin (englanniksi Pui Pui), jonka hän hoiteli helposti. Goku taas hoiteli Yakonin ja Gohan taisteli Daburaa vastaan, mutta koska Gohan oli heikentynyt, niin Dabura oli häntä vahvempi. Dabura kuitenkin keskeytti heidän taistelunsa huomattuaan, että Vegetassa oli pahuutta. Babidi yritti saada Vegetan puolelleen aivopesemällä hänet kätyrikseen ja Vegeta antoi itsensä Babidin hallintaan, koska saisi samalla lisää voimia ja hän halusi voittaa Gokun, mihin hän ei nykyisillä voimillaan pystynyt. Vegeta kuitenkin säilytti järkensä ja pakotti Gokun taistelemaan itseään vastaan, eikä ottanut Babidin käskyjä Gohanin ja Kaiooshinin tappamisesta kuuleviin korviinsa.Taistelussa energiaa keräytyi tarpeeksi, ja Buu heräsi. Buu vaikutti aluksi hölmöltä ja leppoisalta, kuten Dabura heti totesi. Buu kuitenkin voitti Daburan leikiten muuttamalla tämän keksiksi ja syömällä sen. Babidi käski Buuta tottelemaan itseään, ja uhkasi teljetä tämän uudestaan munaan loitsulla, ja Buu ei voinut kuin suostua. Taistelussa kauhistuttavan voimakkaalle hirviölle hävisivät niin Son Gohan, Kaiooshin, kuin Vegeta, joka oli huijannut Gokua ja tyrmännyt tämän tasaväkisen taistelun päätteeksi. Lopulta Vegeta huomasi ettei pärjännyt Buulle ja päätti uhrata itsenä käyttämällä kaiken energiansa räjäyttääkseen itsensä ja tuhotakseen Buun. Buu hajosi pieniksi paloiksi, mutta kokosi itsensä vaivatta. Muut Z-soturit pakenivat, mutta Babidi lähti Buun kanssa etsimään heitä, ja ilmoitti viestittämällä suoraan mieleen koko maailmalle, että elleivät soturit tulisi esiin viidessä päivässä, Buu räjäyttäisi koko maapallon.


title: Majin Buu

text: Buu muutti ihmisiä karkeiksi ja söi ne, tuhosi kaupunkeja eikä säästänyt ketään. Babidi kuitenkin moitti Buuta lähes koko ajan, mikä suututti hirviötä. Goku taisteli supersaiyalainen 3:na Buuta vastaan voitokkaasti, mutta koska hänen aikansa elävien maailmassa alkoi loppumaan kyseisen muodon käytön takia, niin hän joutui jättämään leikin sikseen. Goku kuitenkin suoritti tavoitteensa eli pelasi Trunksille aikaa. Lopulta Buu surmasi Babidin, ja alkoi tuhota kaupunkeja pelkän huvin vuoksi. Buu ystävystyi Mr. Satanin kanssa ja lopetti tämän pyynnöstä kaupunkien tuhoamisen. Sen jälkeen Majin Buun sisältä ilmaantui Buun paha muoto, joka voitti Majin Buun. Sen jälkeen tämä absorboi Majin Buun sisäänsä. Tuloksena oli Super Buu joka oli täysin paha. Super Buu kykeni tuntemaan ki'tä ja lensi palatsiin, missä olivat Z-soturit ja heidän ystävänsä. Piccolo yritti hankkia Gotenille ja Trunksille lisää aikaa treenaamiseen Ajan ja Mielen huoneessa. Hänen suunnitelmansa toimi hyvin siihen asti, kunnes Buu kyllästyi, jolloin Piccololle ei jäänyt muuta mahdollisuutta, kuin johdattaa Buu (hitainta reittiä) Ajan ja Mielen huoneeseen ja toivoa parasta. Goten ja Trunks olivat jo odottamassa heitä, kun he tulivat ja fuusioituivat Gotenksiksi. Gotenks muuttui supersaiyalaiseksi ja taistelu alkoi. Gotenks pärjäsi Buulle jotenkuten, mutta Buu oli silti vahvempi ja toivo näytti menetetyltä. Gotenksilla kuitenkin oli ässä hihassa, mutta hän halusi ensin säikyttää Piccolon ja esitti olevansa totaalisessa pulassa. Esitys tehosi Piccoloon hieman liiankin hyvin ja hän tuhosi oven Ajan ja Mielen huoneeseen, jolloin he kaikki kolme jäivät sisälle. Tästä käänteestä Buu ei ilahtunut ja hän karjui silkasta raivosta. Huuto avasi aukon toiseen ulottuvuuteen, heidän omaan ulottuvuuteensa, ja hyppäsi reiästä ulos. Piccolo ja Gotenks eivät ehtineet ulos aukosta ennen kuin se sulkeutui ja jäivät Ajan ja Mielen huoneeseen. Lopulta he kuitenkin saivat avattua aukon, kun Gotenks paljasti ässän hihastaan ja muuttui supersaiyalainen 3:ksi. Tällöin hän sai reiän omaan ulottuvuuteensa, josta Gotenks ja Piccolo pääsivät ulos. Super Buu oli kuitenkin jo ehtinyt syödä kaikki. Gotenks ja Super Buu olivat nyt tasavertaisia, mutta Gotenksin fuusio aika loppui ja hän palautui Goteniksi ja Trunksiksi. Gohan saapui kuitenkin juuri silloin Mystic/Ultimate muodossaan, toisin sanoen vanha Kaiooshin oli avannut hänen piilevät voimansa. Gohan hakkasi Super Buuta leikiten, mutta Buu imaisi itseensä Piccolon ja Gotenksin, joksi lapset olivat fuusioituneet, ja hänestä tuli Gotenks Buu. Gotenks Buu hakkasi Gohanin helposti. Vanha Kaiooshin antoi elämänsä kuolleelle Gokulle, jotta Goku pääsisi auttamaan Gohanta. Lisäksi hän antoi Gokulle potaran, jolla he voisivat fuusioitua jopa Gotenks Buuta vahvemmaksi soturiksi. Goku teleporttasi paikan päälle ja heitti potaran Gohanille, joka ei kuitenkaan saanut sitä kiinni. Ennen kuin Gotenks Buu ehti hakkaamaan Gokun, niin fuusio aika loppui ja hän muuttui heikommaksi Piccolo Buuksi. Buu ei kuitenkaan aikonut hävitä, vaan liitti Gohanin itseensä ja hänestä tuli Gotenks Buutakin vahvempi Gohan Buu. Ennustajaeukko toi Vegetan helvetistä auttamaan Buuta vastaan ja Goku sai suostuteltua Vegetan fuusioitumaan kanssaan potaralla, jolloin heistä tuli Vegito (suomeksi Veget). Vegito muuttui supersaiyalaiseksi ja pieksi Gohan Buuta erittäin helposti, mutta Vegito sai huijattua Buun imemään hänet, jotta hän voisi pelastaa toverit. Fuusio ei kuitenkaan kestänyt Buun sisällä vaan loppui. Goku ja Vegeta löysivät Buun imemät henkilön ja myös Fat Buun/Good Buun. He kiskoivat ne irti Buusta, jolloin Buu palautui ennalleen ja kun he kiskoivat Fat Buun irti, niin Buu alkoi muuttumaan. Goku ja Vegeta lensivät pois Buun sisältä pelastamansa toverit mukanaan ja palautuivat normaalin kokoisiksi. Buu muuttui Kid Buuksi. Kid Buu oli Super Buuta heikompi, mutta puhtaasti paha, eikä Kid Buulla ollut sielua. Kid Buu räjäytti maapallon ja aloitti taistelun Gokua vastaan Kaiooshinin planeetalla. Goku pärjäsi Buulle superaiyalainen 3:na, mutta oli silti häntä heikompi. Goku kuitenkin päätteli, että voittaisi Kid Buun täysillä voimillaan. Goku alkoi keräämään täysiä voimiaan, kun Vegeta yritti pidätellä Buuta. Goku ei saanut kuitenkaan kerättyä voimiaan täyteen, vaan päinvastoin. Hänen voimansa alkoivat heikkenemään, koska supersaiyalainen 3 ei oltu tarkoitettu eläville. He kuitenkin keksivät toivoa Namekin lohikäärme kuulilla Maan takaisin ja kaikki Buun tappamat henkiin. Tämän jälkeen Vegeta yritti suostutella Gokun kanssa ihmiset antamaan ki'nsä genkikuulan (englanniksi spirit bomb). Kaikki heidän ystävänsä ja liittolaisensa antoivat, mutta ihmiset eivät, vaikka he kuinka vetosivat. Lopulta Satan puhui ihmisille ja sai heidät antamaan voimansa, jolloin Goku sai tarpeeksi ki'tä genkikuulaan ja tappoi sillä Kid Buun. Good Buu/Fat Buu, joka oli tuolloin jo erillinen henkilönsä jäi kuitenkin henkiin ja kääntyi hyväksi. Goku taas toivoi Namekin Shenlongilta (englanniksi Shenron), että Kid Buu syntyisi uudelleen, mutta hyvänä. Kymmenen vuoden kuluttua Goku tapaa Kid Buun reinkarmaation Uubin turnauksessa ja tarjoutuu treenauttamaan tätä.


title: Vespertine

text:
Vespertine on vuonna 2001 julkaistu Björkin studioalbumi. Levyllä on käytetty äänimaailmaa luomaan muun muassa kuoroa, jousiorkesteria ja soittorasioita. Björk tavoitteli albumille intiimiä, hiljaista, sisäänpäin kääntynyttä ja yhtenäistä tunnelmaa. Levyn kannessa Björk on pukeutunut joutsenasuun.
"It's Not Up to You" oli suunnitteilla neljänneksi singleksi, mutta Björkin tyttären syntymän jälkeen singlejulkaisut keskeytettiin.


title: Racing de Santander

text: Real Racing Club de Santander on espanjalainen jalkapalloseura Santanderin kaupungista Kantabriasta. Seura perustettiin vuonna 1913, ja sen edustusjoukkue pelaa Espanjan kolmanneksi korkeimmalla sarjatasolla Segunda División B:ssä.


title: Racing de Santander

text: Seuran kotistadion on noin 22 124 -paikkainen El Sardinero.


title: Racing de Santander

text: Racing oli yksi Primera Divisiónin 10 perustajaseurasta vuonna 1928. Parhaan sijoituksensa sarjassa se saavutti kaudella 1930–1931, jolloin se oli toinen. Kausi 2007–2008 oli sen 40. pääsarjassa, mutta se on pelannut historiansa varrella myös Segundassa, Segunda B:ssä ja Tercerassa.


title: Racing de Santander

text: Espanjan cupissa Copa del Reyssä Racing ylsi välieriin ensimmäistä kertaa kaudella 2007–2008. Samalla kaudella se sijoittui Primera Divisiónin kuudenneksi, mikä oikeutti paikkaan kauden 2008–2009 UEFA Cupin ensimmäisellä kierroksella. Kyseessä on joukkueen ensiesiintyminen eurokentillä tällä tasolla; aikaisemmin se on pelannut vain Intertoto Cupissa vuonna 2003. __notoc__


title: Kiti Kokkonen

text: Kiti Karoliina Kokkonen (s. 4. lokakuuta 1974 Helsinki) on suomalainen näyttelijä, ääninäyttelijä ja kirjailija. Hän on toiminut helsinkiläisen Komediateatteri Arenan taiteellisena johtajana helmikuusta 2010.


title: Kiti Kokkonen

text: Kokkonen on käynyt Kallion ilmaisutaidon lukion Helsingissä ja pyrkinyt kolme kertaa Teatterikorkeakouluun, sinne kuitenkaan pääsemättä opiskelemaan. Ylioppilasteatteriin hän kuitenkin pääsi ja näytteli siellä muutaman vuoden.


title: Kiti Kokkonen

text: Kokkonen on esiintynyt muun muassa Komediateatteri Arenan revyissä. Hän on näytellyt sivurooleja esimerkiksi Vääpeli Körmy- ja Uuno Turhapuro -elokuvissa ja tehnyt joukon äänirooleja. Kokkonen on esittänyt Hevisaurus-yhtyeen neljässä Jurahevimusikaalissa Louhikäärmettä sekä laulanut Hevisauruksen albumeilla Räyh! ja Kadonneen Louhikäärmeen arvoitus kappaleen ”Eksynyt metsään”. Hän on tehnyt myös graafista suunnittelua ja toteutusta sekä kirjoittanut kolumneja ja salanimellä joitakin artikkeleita.


title: Kiti Kokkonen

text: Kokkonen on kirjoittanut romaanit "Terveisin Karo" (Gummerus 2004) ja "Purukumi karusellissa" (Gummerus 2006) sekä yhdessä Olavi Tikan kanssa lastenkirjan "Hevisaurus ja Sapelihammaslääkäri" (Otava 2013).


title: Kiti Kokkonen

text: Kokkonen oli mukana vuoden 2018 viihdesarjassa Putous MTV3-kanavalla esittäen Tanhupallo-hahmoa. Hän voitti kyseisen ohjelman sketsihahmokilpailun. Finaalissa Kokkosella oli vastassaan Ernest Lawson, hahmolla Ansa Kynttilä.


title: Kiti Kokkonen

text: Kokkosen vanhemmat ovat elokuvaohjaaja Ere Kokkonen ja näyttelijä Titta Jokinen. Hänen sisarpuolensa on ääninäyttelijä Pauliina Virta.


title: Kiti Kokkonen

text: Kokkonen asuu omakotitalossa Espoossa muusikko Olavi Tikan ja tämän vuonna 2007 syntyneen tyttären kanssa. Pari on tavannut vuonna 2010.


title: Pratt & Whitney

text: Pratt & Whitney on yhdysvaltalais-kanadalainen lentokoneiden moottorien valmistaja, jonka suihku- ja potkuriturbiinimoottoreita käytetään laajalti sekä siviili- että sotilaslentokoneissa. Paitsi että yritys kilpailee kahden muun suuren valmistajan General Electricin ja Rolls-Roycen kanssa, se on myös perustanut yhteisyrityksiä kummankin kanssa. Pratt & Whitney valmistaa lentokonemoottorien lisäksi kaasuturbiineita teollisuuden voimaloiden ja laivojen voimanlähteiksi sekä lisäksi veturien ja rakettien moottoreita.


title: Pratt & Whitney

text: Vuonna 1860 kaksi koneenrakentajaa, Francis Pratt ja Amos Whitney, alkoivat vapaa-ajallaan hankkia lisäansioita rakentamalla langanpuolauskoneita. Molemmat Hartfordissa Connecticutissa asuvat miehet olivat aiemmin työskennelleet paikkakunnalla sijaitsevassa Samuel Coltin asetehtaassa. Kun Yhdysvaltain sisällissota vuonna 1861 syttyi, uusi yritys aloitti myös aseiden ja aseiden teossa tarvittavien koneiden valmistamisen. Vuonna 1863 Monroe Stannard tuli yrityksen kolmanneksi osakkaaksi ja seuraavana vuonna Pratt ja Whitney jättivät vakinaisen työnsä ja ryhtyivät kokopäiväisiksi yrittäjiksi.


title: Pratt & Whitney

text: Yritys kasvoi nopeasti ja sen työstökoneiden valmistusohjelma oli hyvin monipuolinen. Se valmisti sorveja, porakoneita, jyrsinkoneita, höyläkoneita ja kierteityskoneita monelle eri teollisuudenalalle. Tekniikan kehittyessä Pratt & Whitney kehitti jatkuvasti uudenlaisia ja yhä tarkempia työstökoneita aseiden, ompelukoneiden, maatalouskoneiden, sähkölaitteiden, polkupyörien ja autojen valmistajille.


title: Pratt & Whitney

text: Yrityksen koneiden valmistus ja koneiden kunnossapito perustui vakio-osiin ja osien vaihdettavuuteen. Tämän edellytyksenä oli riittävä valmistustarkkuus, jonka saavuttamiseen tarvittiin tarkkoja mittauksia. Yrityksen aloittaessa toimintansa ei edes tuumalla ollut vakiomittaa ja jaardia varten oli useita eripituisia mittatankoja.


title: Pratt & Whitney

text: Vuonna 1879 yritys palkkasi Harvard Collegen tähtitieteen professorin William A. Rogersin ja George M. Bondin johtamaan tarkan mittalaitteen luomista. Vuonna 1882 Rogers-Bond-komparaattori oli valmis ja takasi tuuman vakiomittaisuuden.


title: Pratt & Whitney

text: Rogers suoritti vertailumittauksia Lontoossa olevaan jaardin mittatankoon ja vastaavaan metrin perusmittaan Pariisissa ja loi näin Yhdysvaltoihin uuden luotettavan jaardin perusmitan. Metrinkin määritelmä osoittautui myöhemmin epätarkaksi, joten sekin määriteltiin uudelleen 1889. Vuonna 1893 tuuma määriteltiin tietyksi metrin murto-osaksi.


title: Pratt & Whitney

text: Lentokonemoottoreita valmistava Pratt & Whitney Aircraft Company sai alkunsa vuonna 1925. Silloin Pratt & Whitney rahoitti ja antoi työtiloja Frederich Brant Rentschlerille, jotta tämä voisi toteuttaa uuden moottorisuunnitelmansa. Uudesta 425-hevosvoimaisesta (317 kW) moottorista, joka oli saanut nimekseen Wasp, tuli menestys.


title: Pratt & Whitney

text: Nykyisin Pratt & Whitney on osa yhdysvaltalaista monialayritystä United Technologies Corporation (UTC). UTC:hen kuuluvat myös Pratt & Whitney Canada (PWC, alkuaan United Aircraft of Canada), Sikorsky Helicopters, Hamilton Sundstrand (potkurit ym.), hissiyhtiö Otis Elevator (vuodesta 1976) ja jäähdytyskonejätti Carrier (vuodesta 1979) sekä suomalainen Marioff (vuodesta 2007).


title: Pratt & Whitney

text: Kanadalainen PWC valmistaa pieniä lentokonemoottoreita ja Pratt & Whitney suurempia moottoreita. Pratt & Whitneyn pääkonttori on East Hartfordissa Connecticutissa ja sen tehtaat sijaitsevat Middletownissa ja Cheshiressa Connecticutissa sekä Floridan West Palm Beachissa ja Mainen North Berwickissa.


title: Mohammed Atta

text: Mohammed Atta al-Sayed (; 1. syyskuuta 1968 Kafr el-Sheikh, Egypti – 11. syyskuuta 2001 New York City, Yhdysvallat) oli tunnetuin Yhdysvalloissa 11. syyskuuta 2001 tapahtuneiden terroristi-iskujen toteuttajista. FBI:n mukaan Atta oli iskujen johtaja ja lentäjänä American Airlinesin lennolla 11, joka osui ensimmäisenä New Yorkin World Trade Centeriin.


title: OSM-malli

text: Operation state machine -malli (OSM) on yhdenaikaisuusmalli mikroprosessorin toiminnan mallintamiseksi. Malli esittää mikroprosessorin kahdessa keskenään vuorovaikutteisessa tasossa: operaatiotaso ja kovotaso.


title: OSM-malli

text: Operaatiotaso kuvaa prosessorin käskykannan yksittäisten käskyjen käyttäytymisen. Operaatiotasoa kuvataan joukolla laajennettuja äärellisiä tilakoneita, joita kutsutaan OSM-tilakoneiksi. Jokainen OSM-tilakone esittää yhtä operaatiota. Tilakoneen solmut määrittävät esittämänsä operaation tämänhetkisen vaiheen ja sen kaaret mahdolliset seuraavat ajo-askeleet. Solmut ja kaaret yhdessä muodostavat OSM:n tilakoneen. Jotta lukkiumatilanteita ei pääsisi syntymään, ja jotta yksikään alikomponentti ei olisi eristyksissä, tulee tilakoneen olla tyypiltään nk. vahvasti yhtenäinen graafi.


title: OSM-malli

text: Normaalisti samanlaisia tilakoneita on samanaikaisesti käytössä useampia. Tämä mahdollistaa esimerkiksi rinnakkaisen laskennan mallintamisen liukuhihnoitetun prosessorin tapauksessa.


title: OSM-malli

text: Tilasiirtymien ohjaamiseksi jokaiseen kaareen OSM-tilakoneessa on yhdistetty ehto (katso kuvan e0-e5), jonka toteutuessa kone voi vaihtaa tilaansa. Ehto esittää prosessorin eri toiminnallisten alueiden resurssien vapauteen liittyviä vaatimuksia. Esimerkkejä tällaisille vaatimuksille ovat muun muassa laskutoimituksen operandien saatavuus.


title: OSM-malli

text: Prosessorin suoritusresursseja kuvataan OSM-mallissa kovotason poletteihin perustuvalla varausjärjestelmällä. Järjestelmä koostuu poleteista ja polettimanagereista.


title: OSM-malli

text: Poletti (engl. token) on varausmerkintä tietyntyyppiselle resurssille. Poletti voi myös valinnaisesti sisältää jonkin data-arvon.


title: OSM-malli

text: Polettimanageri (engl. token manager) hallinnoi kaikkia samantyyppisiä poletteja ja jakaa niitä kyseisen managerin polettipolitiikan perusteella OSM-tilakoneille varausten perusteella.


title: OSM-malli

text: Varausjärjestelmällä voidaan mallintaa esimerkiksi liukuhihnoitetuissa prosessorissa rinnakkaiset fetch-decode-execute -jaksot.


title: OSM-malli

text: Käytännössä OSM-mallin operaatiotason ja kovotason toiminnot kuvataan Mescal Architecture Description Language -kuvauskielellä (MADL).


title: OSM-malli

text: Kuvauskielessä toiminnot on jaettu viiteen erilliseen lohkoon eri kuvausalueiden perusteella:OSM-mallin avulla pystytään mallintamaan jo olemassa olevia sekä suunniteltavia mikroprosessoreita. Malli tukee sekä liukuhihnoitettuja että liukuhihnoittamattomia prosessoreita. Se mahdollistaa myös prosessorin mikroarkkitehtuurin tarkan mallintamisen mukaan lukien sen käskykanta, liukuhihnoitus, rakennehasardit, kontrollihasardit, muuttujaviiveet, data-ohitukset, skedulointi, sekä datahasardit.


title: OSM-malli

text: Mallinnetusta prosessorista voidaan luoda automaattisilla työkaluilla prosessorille sopiva assembler-kääntäjä, käskykantasimulaattori, disassembler, kellojakson tarkkuudella toimiva simulaattori (Cycle Accurate Simulator, CAS), käskyjen binäärinen purkaja ja varausasemataulujen luontityökalu.


title: OSM-malli

text: Valmista mallia muuntelemalla prosessorisuunnittelijat voivat kokeilla erilaisten kovoratkaisuiden vaikutusta valmiin prosessorin suorituskykyyn ja muihin toimintaparametreihin (esimerkiksi virrankulutus).


title: OSM-malli

text: Mallin avulla on luotu esimerkiksi kehittynyt kellojakson tarkkuudella toimiva simulaattori StrongArm-arkkitehtuurille.


title: Anastasius II (paavi)

text: Anastasius II (k. 498)The Book of Saints: 38 oli paavina 24. marraskuuta 496 – 19. marraskuuta 498. Hänen aikanaan kirkkoa repi skisma Kontantinopolin patriarkka Akasiuksen kanssa. Anastasius osoitti joitakin merkkejä pyrkimyksistä sovintoon, mistä hän sai nuhteet "Liber Pontificalis"-teoksen kirjoittajilta. Dante jatkoi perinnettä sijoittamalla Anastasiuksen Helvettiin.


title: Ruotsalainen (järvi)

text: Ruotsalainen on järvi Päijät-Hämeessä Heinolan kunnan alueella. Ruotsalainen kuuluu Kymijoen vesistöön. Kymijoen vesistön vedet laskevat vesistön pääjärvestä Päijänteestä Kalkkisten kanavan ja kosken kautta Ruotsalaiseen, joka on Kymijoen alkuosan järvireitin ensimmäinen järvi.


title: Ruotsalainen (järvi)

text: Järven pinta-ala vaihtelee säännöstelystä riippuen, mutta keskimäärin se on 74 neliökilometriä, keskisyvyys on 9,87 metriä ja tilavuus 0,73 kuutiokilometriä. Järven syvin kohta on 56,43 metriä. Suurin pituus on 20,5 kilometriä. Ruotsalainen on Suomen 58. suurin järvi. Sen suurin saari on Hevossaari.


title: Ruotsalainen (järvi)

text: Paikoin jokimaisen järven rannat ovat pääosin kallioisia, jyrkkiä ja karuja. Järven vesi on vähäravinteista ja kirkasta, ja se on todettu Ympäristökeskuksen käyttökelpoisuusluokituksessa erinomaiseksi.


title: Ruotsalainen (järvi)

text: Ruotsalaisesta saatavissa olevan merikartan numero 441 uusin painos on vuodelta 2004.


title: Symmachus

text: Pyhä Symmachus (k. 514) oli paavina 22. marraskuuta 498 – 19. elokuuta 514. Hän syntyi Sardiniassa, mutta hänet kastettiin Roomassa, jossa hän toimi Anastasius II:n alaisena korkeassa kirkollisessa virassa. Hänen valintansa paaviksi oli kiistanalainen, ja toinen ehdokas, Laurentius kannattajineen syytti Symachusta monenlaisista syneistä ja rikoksista alkaen salavuoteudesta.


title: Symmachus

text: Paavi tuki rahallisesti Afrikan piispoja, jotka kärsivät vandaalien hyökkäyksistä, sekä pohjoisen Italian asukkaita, joiden kimppuun hyökkäilivät barbaarit.


title: Pyhä Hormisdas

text:
Pyhä Hormisdas (k. 523) oli paavina 20. heinäkuuta 514 – 6. elokuuta 523. Hän syntyi Frosinonessa, lähellä Roomaa. Tullessaan paaviksi hän oli leskimies. Hänen pojastaan tuli myöhemmin paavi Pyhä Silverius.
Hormisdaksen paaviuskausi kului monofysitismin aiheuttaman kirkon kahtiajaon sovittelussa. Sovittelu oli tuloksekasta, ja Konstantinopolin patriarkaatti liittyi takaisin Roomaan vuonna 519, jolloin sovittiin käytettäväksi Hormisdaksen uskontunnustusta.


title: Ruotsalainen (saari)

text: Ruotsalainen on saari Rymättylässä Naantalin edustalla Saaristomerellä. Saari sijaitsee linnuntietä noin 15 kilometrin päässä Naantalin keskustasta ja noin 10 kilometrin päässä Rymättylän keskustasta. Saarella sijaitsee Kuivasen kylä. Saareen liikennöi yhteysalus Y/A Isla . Saaren pinta-ala on 3,25 neliökilometriä, ja vakituisia asukkaita on 20. Vapaa-ajan asuntoja saarella on 51, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.


title: Ruotsalainen (saari)

text: Ruotsalaisen saarella on jylhät kalliot, joiden välisissä laaksoissa ja jyrkänteiden juurella kasvaa jalopuumetsiä ja pähkinäpensaslehtoja. Saarella on ranta- ja lehdesniittytyyppisiä perinnemaisemia sekä Ruotsalaisen lehdon luonnonsuojelualue, joka kuuluu laajempaan Pakinaisten saariston kokonaisuuteen.


title: Ruotsalainen (saari)

text: Ruotsalaisen suurin pituus on 1,7 kilometriä, ja leveyttä saarella on keskimäärin runsaat 0,5 kilometriä. Saaressa on ollut kaksi taloa, Ruotsalainen ja Kuivanen, jo satoja vuosia, ainakin 1500-luvulta saakka. Kuivasten etelärannalla on entinen luotsiasema, ja jo varhaisina aikoina Ruotsalaisessa asui luotsi, sillä läheltä saaren länsikärkeä kulki ja kulkee yhä 5,5 metriä syvä laivaväylä, jonka merkitys on nykyisin vähäinen.


title: Ruotsalainen (saari)

text: Ruotsalaisten talo annettiin läänityksenä valtaneuvos Herman Flemingille 1569, joka myöhemmin sai taloon rälssivapauden. Kaarle XI:n reduktiossa talo määrättiin kruunulle sillä ehdolla, että talon silloinen emäntä Elisabet Fleming sai asua siinä kuolemaansa saakka. Hän kuitenkin kuoli melko pian tämän jälkeen, ja vuonna 1690 talosta tuli kruununtila. Tämän jälkeen tilaa viljelivät talonpojat, ensin lampuoteina ja 1752 alkaen tilanomistajina. Erik Klemetinpoika ja vaimonsa Valpuri jälkeläisineen hallitsivat tilaa suoraan alenevassa polvessa yli 250 vuotta vuodesta 1677 lähtien.


title: Timo Bergholm

text: Timo Kaarlo Bergholm (s. 14. elokuuta 1941 Helsinki) on suomalainen teatteriohjaaja, joka toimi Yleisradion Televisioteatterin ohjaajana vuodesta 1966 ja teatteripäällikkönä 1967–1986.


title: Timo Bergholm

text: Bergholm valmistui Teatterikorkeakoulusta vuonna 1965. Ennen TV-teatteriuraansa hän toimi ohjaajana MTV:n teatterissa sekä assistenttina Svenska Teaternissa.


title: Timo Bergholm

text: Bergholmin TV-ohjauksia ovat muun muassa Heinard Kipphardtin näytelmä "Oppenheimerin tapaus" (1967), Aleksandr Gelmanin "Palkkio" (1977), Maria Jotunin "Martinin rikos" (1980) sekä Mauno Saaren näytelmät "Hyvä veli" 1–6 (1995–1996) ja "Presidentin mies" 1–3 (1998). Hän on käsikirjoittanut ja ohjannut elokuvan "Punahilkka" (1968), josta hänelle myönnettiin parhaan ohjauksen Jussi vuonna 1969. Bergholmin tuotannon tyypillinen piirre on yhteiskuntakriittisyys.


title: Windows Media Center

text: Windows Media Center on median hallintaan keskittyvä ohjelmisto, jonka avulla käyttäjä voi katsella televisiota, kuunnella radiota, tallentaa näitä medioita sekä katsella DVD-levyjä. Ohjelmisto sisältyy Microsoftin Windows XP Media Center Editioniin, Windows Vistan Home Premium- ja Ultimate-myyntiversioihin sekä Windows 7:n Home Premium-, Professional-, Enterprise- ja Ultimate-myyntiversioihin. Ohjelmistoa voidaan hallita sitä varten suunnitellulla kaukosäätimellä. Windows Media Centerin kehitys on lopetettu, eikä sitä ole saatavilla enää Windows 10 -käyttöjärjestelmälle.


title: Kakongo

text: Kakongo (kirjoitetaan joskus myös Cacongo) on entinen afrikkalainen kuningaskunta Cabindan alueella Angolassa.


title: Kakongo

text: Kakongo oli itsenäinen ruhtinaskunta tiettävästi 1500-luvulta 1800-luvulle. Sen alue ulottui rannikolta Kongo-joelle, suunnilleen nykyisen Matadin seudulle saakka. Sen naapureita olivat Luangu pohjoisessa, Kongon kuningaskunta kaakossa ja Ngoyon ruhtinaskunta etelässä. Kakongon hallinnollinen pääkaupunki oli Malembo. Muita tärkeitä kaupunkeja olivat Mbuku (nykyiseltä nimeltään Mbuku Nzau eli Buco Zau) sekä itse Kakongo, jonka merkitys vahvistui meriliikenteen kasvun myötä.


title: Kakongo

text: Kakongon ruhtinaskunta mainitaan ensimmäisen kerran 1535 Kongon kuningas Afonson kirjeessä, jossa hän mainitsee sen kuuluvan valtapiiriinsä. Mahdollisesti Kakongo olikin tuolloin Kongon vasallikunta.


title: Kakongo

text: 1620-luvulla portugalilaiset kauppiaat, jotka olivat kiinnostuneita kuparista, norsunluusta ja orjista, perustivat pajoja Kakongoon. 1700-luvulla Kakongosta tuli alueellaan tärkeä kauppasatama, jossa vieraili säännöllisesti portugalilaisten lisäksi myös hollantilaisia, ranskalaisia ja britannialaisia kauppiaita vieraili satamassa. Vuonna 1775 ranskalaiset lähetyssaarnaajat aloittivat käännytystyön Kakongossa, mutta yritys epäonnistui.


title: Kakongo

text: Kakongo jäi hieman etelämpänä sijaitsevan Cabindan varjoon, kun portugalilaiset rakensivat sinne linnoituksen 1784.


title: Dracula – verevä vainaja

text: Dracula – verevä vainaja on vuonna 1995 ensi-iltansa saanut Mel Brooksin ohjaama komedia. Se on parodia Bram Stokerin "Dracula"-romaanista.


title: Sundsvall-Timrån lentoasema

text: Sundsvall-Timrån lentoasema sijaitsee Ruotsissa, noin 21 kilometriä Sundsvallin kaupungista pohjoiseen ja 32 kilometriä Härnösandista etelään. Se sijaitsee Timrån kunnassa.


title: Sundsvall-Timrån lentoasema

text: Sundsvall-Timrån lentoasema on matkustajamääriltään Pohjois-Ruotsin neljänneksi suurin ja Ruotsin 11. suurin. Vuonna 2012 lentoaseman kautta kulki noin 282 600 matkustajaa. Lentoasemalla on yksi 2 090 metriä pitkä kiitotie (16/34).


title: Sundsvall-Timrån lentoasema

text: Lokakuussa 2012 kentältä lentää kolme lentoyhtiötä: Direktflyg, Scandinavian Airlines System ja Sundsvallsflyg.


title: Pohjolan Sanomat

text: Pohjolan Sanomat oli Meri-Lapin alueella kuutena päivänä viikossa ilmestynyt sanomalehti. Lehti kuului Lännen Media -konserniin.


title: Pohjolan Sanomat

text: Lehti oli ilmestymisensä viime vaiheissa Lapin Kansan erillispainos, johon vaihdettiin sisältöä. Se ei kuitenkaan omistajan mukaan riittänyt pitämään tulosta plussalla, ja lehti lakkautettiin kokonaan maaliskuussa 2017.


title: Pohjolan Sanomat

text: "Pohjolan Sanomilla" oli konttorit Kemissä ja Torniossa.


title: Pohjolan Sanomat

text: "Pohjolan Sanomien" edeltäjänä pidetään vuonna 1912 perustettua nuorsuomalaista Torniossa ilmestynyttä "Tornion Laaksoa". Sen omistajat päättivät siirtää lehden Kemiin, ja aloittaa siellä uudella nimellä "Pohjolan Sanomat".


title: Pohjolan Sanomat

text: "Pohjolan Sanomat" perustettiin vuonna 1915. Ensimmäinen numero ilmestyi 10. elokuuta samana vuonna. Kilpailevan silloisen paikallisen lehden päätoimittaja totesi:


title: Pohjolan Sanomat

text: Nelisivuisen kolme kertaa viikossa ilmestyvän lehden painos oli 700 kappaletta. Lehti lisäsi ilmestymiskertojaan kolmesta kuuteen kertaan viikossa syksystä 1918 alkaen. Seitsenpäiväiseen ilmestymiseen päädyttiin marraskuussa 1980.


title: Pohjolan Sanomat

text: "Pohjolan Sanomat" täytti 90 vuotta vuonna 2005 ja juhlisti merkkipäivää järjestämällä Kemissä tapahtumia. Lehdestä julkaistiin myös toimittaja Pentti Jussilan tekemä sen 90-vuotisen toiminnan historiikki.


title: Pohjolan Sanomat

text: "Pohjolan Sanomista" tuli vuonna 2001 sitoutumaton sanomalehti. Sitä ennen se oli ollut vuodesta 1918 lähtien ensin Maalaisliiton ja sitten sitä seuranneen Keskustapuolueen äänenkannattaja.


title: Pohjolan Sanomat

text: Lehden levikki oli Levikintarkastuksen vuonna 2008 tekemässä tutkimuksessa 21 746. Lukijamääräksi lehti ilmoitti vuonna 2005 noin 59 000. Lehti oli läntisen Lapin maakuntalehti.


title: Pohjolan Sanomat

text: "Pohjolan Sanomia" kustansi Alma Media, joka joulukuussa vuonna 1998 omisti 78,7 prosenttia yhtiön osakkeista, mikä on 68,4 prosenttia kokonaisäänimäärästä.


title: Pohjolan Sanomat

text: Lehti muuttui broadsheet-koosta tabloidi-kokoiseksi vuonna 2011 ja vuoden 2014 alusta viisipäiväiseksi lehdeksi. Tässä vaiheessa "Pohjolan Sanomat" oli kaupunki- tai paikallislehti. Vuonna 2015 lehti lakkautettiin itsenäisenä lehtenä ja sen ilmestysmiskerrat kasvoivat kuuteen viikossa.


title: Pohjolan Sanomat

text: Lehden toimintaan liittyy kirjanpidollinen Nobiscum-yksikkö. Vuonna 2016 Julkisen sanan neuvosto JSN julkaisi lehden toimintaan liittyen vetoomuksen luotettavan median puolesta; lehteä ei mainittu vetoomuksen allekirjoittaneiden joukossa.


title: Pohjolan Sanomat

text: "Pohjolan Sanomien" paperilehti yhdistyi "Lapin Kansaan", josta ilmestyy Meri-Lapissa painos "Pohjolan Sanomien" nimellä osin eri sisällöllä. Lehtien toimitukset, mediamyynti ja tuotanto yhdistetään, ja irtisanomisia tullee noin 30. Digitaalinen lehti jatkoi ilmestymistä itsenäisenä seitsenpäiväisenä lehtenä verkossa. Se muuttui pääosin maksulliseksi. Maaliskuussa 2017 lehti lakkautettiin kokonaan.


title: Yhdysvaltain postilaitos

text: Yhdysvaltain postilaitos (, lyh. USPS) on Yhdysvaltain liittohallituksen organisaatio, jolla on lakisääteinen monopoli valtaosaan kirjepostin kannosta Yhdysvaltain alueella. Yhtiö tunnetaan myös nimellä U.S. Mail.


title: Yhdysvaltain postilaitos

text: Yhdysvaltain posti juontaa juurensa ensimmäisen "Postmaster Generalin", Benjamin Franklinin nimittämiseen 1775 Philadelphiassa kokoontuneen Siirtokuntien kongressin päätöksellä. Postmaster General vastaa karkeasti viestintäministeriä ja posti oli Yhdysvaltain hallituksen ministeriö aina vuoteen 1971, jolloin se muutettiin valtion virastoksi ("independent agency").


title: Yhdysvaltain postilaitos

text: Nykyisin posti on Yhdysvaltain kolmanneksi suurin työnantaja, jolla on yli 700 000 työntekijää.


title: Yhdysvaltain postilaitos

text: USPS sponsoroi U.S. Postal Service Pro Cycling Team -pyöräilytallia vuosina 1996–2004. Yhdysvaltalaispyöräilijä Lance Armstrong voitti tuona aikana Ranskan ympäriajon kuudesti peräkkäin.


title: Panssarintorjuntakanuuna

text: Panssarintorjuntakanuuna eli panssarintorjuntatykki (pst-tykki) on pääasiallisesti panssarivaunujen tuhoamiseen tarkoitettu suorasuuntaustykki. Panssarintorjuntakanuunat voivat olla joko vedettäviä tai moottorialustaisia. Panssaroiduista telaketjualustaisista panssarintorjuntakanuunoista käytetään myös nimitystä panssarintorjuntavaunu. Pst-tykkien kaliiperi on 20–128 mm.


title: Panssarintorjuntakanuuna

text:
Asetyypin kehittely alkoi jo ensimmäisen maailmansodan aikana ja toiseen maailmansotaan mennessä ne kuuluivat kaikkien armeijoiden aseistukseen. Ne syrjäyttivät nopeasti uusia panssarivaunumalleja vastaan tehottomiksi osoittaununeet panssarintorjuntakiväärit. Toisen maailmansodan aikana pst-tykit kehittyivät nopeasti, tykkien kaliiperien kasvaessa sodan alun 20–45 millimetristä sodan lopun 75–128 millimetriin. Erityisesti länsimaissa pst-tykit alkoivat hiljalleen poistua armeijoiden kalustosta toisen maailmansodan jälkeen. Sittemmin
panssarintorjuntaohjukset, raskaat singot ja taistelupanssarivaunut ovat ratkaisevasti vähentäneet panssarintorjuntatykin käyttöarvoa.


title: Panssarintorjuntakanuuna

text: Panssarintorjuntatykkien tärkein panssarintorjuntaan käytetty ammustyyppi on panssarikranaatti tai panssariammus, mutta myös ontelokranaatteja on ollut käytössä. Jalkaväkeä tai panssaroimattomia maaleja varten panssarintorjuntatykeille on olemassa myös sirpalekranaatteja.


title: Suomalainen Yhteiskoulu

text: Suomalainen Yhteiskoulu voi viitata seuraaviin:


title: Eros Ramazzotti

text: Eros Ramazzotti (s. 28. lokakuuta 1963 Rooma) on italialainen pop-laulaja ja lauluntekijä. Ramazzottin albumejaan on myyty kymmeniä miljoonia, ja hän on tunnetuimpia italialaisia muusikoita. Hän on levyttänyt useimmat albuminsa sekä italiaksi että espanjaksi.


title: Eros Ramazzotti

text: Ramazzotti syntyi Roomassa Cinecittàn alueella talomaalarin pojaksi. Hän aloitti työn musiikin parissa muutettuaan teini-ikäisenä Milanoon.


title: Eros Ramazzotti

text: Ramazzottin ensimmäinen levytyssopimus syntyi hänen osallistuttuaan kykykilpailuun vuonna 1981. Voitettuaan vuonna 1984 "Uusi ääni" -kategorian kuuluisilla San Remon musiikkifestivaaleilla lähti hänen uransa varsinaisesti lentoon.


title: Eros Ramazzotti

text: Vuonna 1985 Ramazzotti julkaisi ensimmäisen albuminsa, joka kantoi nimeä "Cuori agitati", ja pian sen jälkeen ilmestyi albumeita. Säveltämillään omaelämäkerrallisilla balladeilla kuten myös rock-sävytteisillä kappaleillaan hän nousi kansainväliseksi tähdeksi.


title: Eros Ramazzotti

text: Ramazzottilla on yksi lapsi entisen vaimonsa Michelle Hunzikerin, sveitsiläisen mallin ja tv-esiintyjän kanssa. Tytär Aurora Sophie syntyi 5. joulukuuta 1996.


title: Martialis

text: Marcus Valerius Martialis (noin 40 Bilbilis – 104 Rooma) oli roomalainen runoilija. Hänen tuotantonsa koostuu satiirisista epigrammeista, joissa hän kuvaa ensimmäisen vuosisadan roomalaisten arkielämää huveineen, ongelmineen ja paheineen. Epigrammeilla oli antiikin aikana pitkät perinteet jo ennen Martialista, niitä oli kirjoitettu jo ainakin 600 vuotta ennen häntä. Martialiksen katsovan kuuluvan yhdessä Persiuksen ja Juvenaliksen kanssa Rooman kirjallisuuden hopea-ajan satiirikoihin.


title: Martialis

text: Tiedot Martialiksen elämästä perustuvat pääosin siihen, mitä hänen runoistaan on pääteltävissä. Martialis syntyi vuoden 40 paikkeilla Bilbiliksessä, Hispania Tarraconensiksessa nykyisen Espanjan alueella. Hänen vanhempansa olivat ilmeisesti Rooman kansalaisia ja kustansivat pojalleen normaalin koulutuksen eli lakia, puhetaitoa ja kirjallisuutta. Martialis itse toteaa olevansa kelttien ja iberien jälkeläinen.


title: Martialis

text: Vuoden 64 tienoilla Martialis lähti Roomaan, sillä hän oli varma että Seneca ryhtyisi hänen mesenaatikseen, sillä Senecat olivat myös Hispaniasta kotoisin. Jos kirjailijalla tai hänen suvullaan ei ollut omaa varallisuutta, oli hänen Martialiksen aikoina pakko hankkia itselleen mesenaatti. Kirjakauppiaat teettivät kirjailijoiden teoksista itse kopioita ja vaikka kirjat olisivat olleet kuinka suosittuja tahansa, jäi kirjailija tuohon aikaan ilman osuutta myyntituloista. Kun Seneca Pison salaliiton seurauksena menetti asemansa keisari Neron hovissa ja joutui tekemään itsemurhan, jäi Martialis puille paljaille. Hän lienee viettänyt elämäänsä kulkurina, mutta suhtautui tähän myöhemmin huumorilla.


title: Martialis

text: Kulkurielämänsä ajoilta Martialis löysi paljon aineistoa ja ihmistyyppejä teoksiinsa. Runoissaan hän kuvailee elämäänsä rahattomana: hän kirjoitti ylistysrunoja kaikille jotka niitä pyysivät, jos vain sai hiukan rahaa, aterian tai vaatteita. Hän myös kävi tekemässä tervehdyskäyntejä merkkihenkilöiden luona, tietysti pientä palkkiota vastaan.


title: Martialis

text: Martialis kertoo asuneensa Roomassa aluksi Quirinaliksella, parin kilometrin päässä keisarin palatsista, vuokrakerrostalon ylimmässä kerroksessa. Martialiksen runoilu alkoi herättää huomiota ja vähitellen hänen onnensa kääntyi. Muuan upporikas ihailijatar osti runoilijalle maatilan hänen synnyinseudulta Bibiliksestä, mikä takasi hänelle säännölliset tulot ja mukavat vanhuudenpäivät. Hänellä ei ollut vaimoa, mutta muutamia orjia. Kun toimeentulo oli turvattu, hänen tuotteliaisuutensa väheni, ehkä siksi, että eli kaukana aiheistaan, Rooman onnenonkijoiden elämästä.


title: Martialis

text: Ei tiedetä tarkalleen milloin Martialis aloitti runojen kirjoittamisen – mahdollisesti jo Bilbiliksessä, tai sitten Rooman aikojensa alkupuolella. Ensimmäiset meille säilyneet runot ovat kuitenkin vasta keisari Tituksen keisarikaudelta vuodelta 80. Vuodesta 86 eteenpäin uusia epigrammikokoelmia ilmestyi noin vuoden välein, kunnes 90-luvun lopulla Martialis palasi Bilbilikseen, mistä hän lähetti viimeisen, XII epigrammikokoelmansa Roomaan 101–102. Pari vuotta myöhemmin hän kuoli Bilbiliksessä.


title: Martialis

text: Ensimmäinen Martialikselta osin säilynyt runokokoelma on vuonna 80 ilmestynyt "Liber de spectaculis", joka on kirjoitettu Colosseumin avajaisten kunniaksi. Vuonna 85 ilmestyneet kokoelmat "Xenia" ja "Apophoreta" sisältävät lyhyitä lahjarunoja, joita lisättiin lahjoihin, joita roomalaisilla oli tapana antaa vierailleen pitojen jälkeen tai ystävilleen saturnalia-juhlan aikaan.


title: Martialis

text: Martialiksen myöhäisemmät runokokoelmat tunnetaan vain niiden järjestysluvun (I-XII) perusteella. Yhdessä kokoelmassa on aina noin sata runoa; yhteensä Martialiksen runoja tunnetaan noin 1500. Runojen mitta on tavallisimmin eleginen distikon, mutta Martialis käyttää myös muita mittoja, erityisesti hendekasyllabusta ja korijambia eli ontuvaa jambia.


title: Martialis

text: Runoissa käsiteltävien aihepiirien kirjo on suuri, mutta pääosin ne liittyvät Rooman arkipäivään. Runoissa ollaan kylpylöissä, toreilla, kaduilla, ilotaloissa, kilpa-ajoissa, aterioimassa ja niin edelleen. Keisari Domitianusta ylistävää runoa pidetään tyylillisesti Martialiksen ylilyöntinä, mutta toisaalta hänen aikanaan runoilijan oli pakko ylistää häntä tai sitten vaieta iäksi.


title: Martialis

text: Martialis marssittaa runoissaan esille antiikin ajan suurkaupungin, Rooman erilaiset ihmistyypit. Niissä esiintyvät rihkamakauppiaat, kerjäläiset, lämpimien makkaroiden kaupustelijat, juutalaiset katupojat, epätoivoisen runoilijan joka lukee kaikille jatkuvasti surkeita runojaan ja ammattimaisen kuokkavieraan. Osansa saavat myös parempiosaiset, kuten salonkileijonat ja asianajajat. Nykylukijalle , joka haluaa perehtyä keisariajan Rooman elämään, ovat Martialiksen runot ihmistyyppikirjonsa puolesta aarreaitta. Kirjoittamisajankohtanaan ne kertoivat ihmistyypeistä ja ilmiöistä jotka kaikki tuntivat.


title: Martialis

text: Runojen tapahtumapaikkoina ovat myös julkiset käymälät ja kylpylät. Niissä on paljon suorasukaista sukupuolielämän kuvailua ja niissä on sanoja ja ilmaisuja, joita ei ole taatusti opetettu yhdenkään koulun latinantunneilla. Siksi niiden kääntäminen nykykielille tuottaa vaikeuksia. Hän ei tunnu kuitenkaan halunneen tahallisesti tirkistellä tai kiihottaa lukijaansa, vaan kirjoittaa niistä siksi, että ne kertoivat olemassaolevista ja kaikkien tietämistä asioista.


title: Martialis

text: Mitään syvämietteisiä elämänviisauksia Martialiksen runoista on vaikea löytää, ellei pidä tätä sellaisena: "Sinä sanot, että haluat aloittaa elämän huomenna. Miksi ei tänä päivänä? Vaikka sekin on jo liian myöhäistä. Todella viisas on se joka aloitti elämäsä jo eilen." (suom. Teivas Oksala)


title: Hannu Siltala

text: Hannu Pauli Antero Siltala (23. heinäkuuta 1964 Ilmajoki – 10. kesäkuuta 2011 Jurva) oli suomalainen journalisti ja lauluntekijä. Siltala toimi Etelä-Pohjanmaalla Jurvassa ilmestyvän paikallislehti Jurvan Sanomien päätoimittajana. Tätä tehtävää hän oli hoitanut vuodesta 1986 lähtien.


title: Hannu Siltala

text: Siltala toimi Jurvan Sanomien ohella Härmät-lehden päätoimittajana (2004–2005, 2006) ja Suupohjan Sanomien päätoimittajana (2005–2007).


title: Antti Kleemola

text:
Antti Kleemola (s. 1972 Kauhajoki) on suomalainen laulaja-lauluntekijä, joka tunnetaan soolouransa lisäksi menestyskappaleistaan muille artisteille. Kleemolan tekemiä kappaleita ovat levyttäneet muun muassa Suvi Teräsniska, Sami Saari, Laura Voutilainen, Janne Hurme, Pate Mustajärvi, Jippu, Rajaton, Lenni-Kalle Taipale trio, Paula Koivuniemi ja Yö. Myös Geir Rönningin esittämä vuoden 2005 Helsingin yleisurheilun MM-kisojen virallinen kisakappale "Victory" on Kleemolan käsialaa. Hän on säveltänyt myös kolme musikaalia. Ennen soolouraa Antti on vaikuttanut muusikkona monissa musikaaleissa
sekä poprock-kokoonpanoissa.


title: Antti Kleemola

text: Kleemola tunnetaan myös soul-laulajana. Hän oli yksi solisteista UMO:n Stevie Wonder Night –konserttikiertueella (2011-2012). Hän on ollut myös osa suomalaisten huippumuusikoiden Suo, kuokka & Jussi -kollektiivia (Suo, Kuokka & Jussi plays Earth, Wind and Fire (2002-2003) ja Suokka & Jussi plays The Beach Boys (2005-2006).


title: Antti Kleemola

text: Antti Kleemolan ensimmäinen oma albumi "Jotain parempaa" ilmestyi 11. lokakuuta 2006. Siltä julkaistiin singlet "Timo tahtoo", "Auta mua" ja "Marikan haaveet", joista erityisesti ensin mainittu sai paljon radiosoittoa (mm. Radio SuomiPOPilla) ja nosti Kleemolan ensimmäistä kertaa laulajana esiin.


title: Antti Kleemola

text: Syksyllä 2008 ilmestyi Kleemolan toinen albumi "10 kohtausta". Levyltä irrotettiin kolme singleä; "Mä en pelkää mitään" julkaistiin digitaalisesti 13.2. ja "Joensuu - New York" 21.5. 2008, kun taas "Heikko mies" ilmestyi 28.1.2009.


title: Antti Kleemola

text: Antti Kleemola osallistui Suomen euroviisukarsintoihin 2010 kappaleellaan "Sun puolella" ja sai suoran paikan finaalista. Kleemolan Euroviisu-kappale julkaistiin singlenä 13.1. 2010.


title: Antti Kleemola

text: Euroviisukarsintojen jälkeen julkaistiin Kleemolan ensimmäinen kokoelmalevy, "Sun puolella - Parhaat". Sen julkaisupäivä oli 21.4. 2010.


title: Antti Kleemola

text: Kolmas levy "Täydellinen päivä" Kleemolalta julkaistiin 4.10. 2013. Singleinä levyltä julkaistiin kappaleet "Kaikkea hyvää" 9.5. 2011, "Täydellinen päivä" 14.5. ja "Kaiken keskellä" 16.11.2012 sekä "Sun entiset" 17.5. ja "Värit maailman" 20.9. 2013.


title: Antti Kleemola

text: Neljännen soololevyn ensimmäinen single "Ainut elämä" julkaistiin 16.9.2016.


title: Antti Kleemola

text: Kleemolan levy-yhtiö on Ratas Music / Sony.


title: Antti Kleemola

text: Kleemola on koulutukseltaan musiikinopettaja ja toiminut opettajana useilla eri koulutusasteilla. Laulun lisäksi hän hallitsee soittimista erityisesti kosketinsoittimet ja trumpetin. Nykyään Kleemola opettaa pääosin lauluntekemistä.


title: Tuomas Koivuniemi

text: Tuomas Koivuniemi (s. 10. marraskuuta 1977 Ilmajoki) on suomalainen toimittaja. Koivuniemi on toiminut lokakuusta 2010 lähtien Kauhajoki-lehden päätoimittajana ja sen kustannusyhtiön Kauhajoen Kunnallislehti Oy:n toimitusjohtajana toukokuusta 2013 lähtien. Aiemmin hän toimi Suomen Keskustan Verkkoapilan päätoimittajana sekä Härmät -lehden päätoimittajana ja vastaavana toimittajana. Toimittajana hän on ollut Ilkassa, Ilmajoki-lehdessä ja Suomenmaassa. Koivuniemi on työskennellyt myös kansanedustajan avustajana.


title: Tuomas Koivuniemi

text: Koivuniemi on Etelä-Pohjanmaan Nuorisoseuran ja Suomen Nuorisoseurat ry:n valtuuston puheenjohtaja.


title: Ruotsin vaakuna

text: Ruotsilla, kuten monella muullakin kuningaskunnalla, on kaksi valtion vaakunaa: suuri ja pieni. Suuri valtakunnanvaakuna ja pieni valtakunnanvaakuna ovat Ruotsin vaakunoita. Pienen vaakunan kolme kruunua ovat Ruotsin perinteinen tunnus ja vanhan teorian mukaan kruunut viitannevat Sveanmaahan, Götanmaahan ja Norlantiin. Toisen teorian mukaan ne ovat jäänne Kalmarin unionin kolmen kuningaskunnan liitosta.


title: Ruotsin vaakuna

text: Ruotsin suuressa valtakunnanvaakunassa on nelijakoinen pääkilpi ja sen päällä pienempi keskuskilpi. Pääkilven neljästä kentästä kahdessa on sinisellä pohjalla kolme kultaista kruunua samoin kuin pienessä valtakunnanvaakunassa, kahdessa muussa Folkunga-suvun vanha vaakunakuvio, kultainen leijona sinisellä pohjalla kolmen kulmittain kulkevan hopeisen virran päällä. Vaakunan keskellä olevassa pienessä kilvessä on oikealla puolella Vaasa-suvun ja vasemmalla puolella Bernadotte-suvun vaakuna pienoiskoossa.


title: Ruotsin vaakuna

text: Vaakunakilven yläpuolella on kuninkaallinen kruunu osoittamassa, että Ruotsi on kuningaskunta. Lisäksi vaakunaan kuuluu purppuranpunainen vaakunanpeite sekä kilvenkannattajina kaksi leijonaa. Vaakunakilven alla on Serafiimiritarikunnan ritarimerkki.


title: Ruotsin vaakuna

text: Ruotsin suuren valtakunnanvaakunan heraldinen selitys kuuluu näin:


title: Ruotsin vaakuna

text: Suomennos:


title: Aatu

text: Aatu on suomalainen miehen etunimi, jonka nimipäivää vietetään suomalaisessa nimipäiväkalenterissa 23. kesäkuuta samaan aikaan Aaton ja Aadolfin nimipäivien kanssa. Aatu on muunnelma Adolf-nimestä.


title: Aatu

text: Suomen väestörekisterijärjestelmään on kesäkuuhun 2016 mennessä merkitty yhteensä 5 516 henkilöä, joilla on Aatu yhtenä etunimistä. Heistä yli puolet on vuoden 2000 jälkeen syntyneitä.Nimeä Aatu on Suomessa kansanomaisesti käytetty myös Adolf Hitleristä.


title: Rami (kasvi)

text: Rami ("Boehmeria nivea"), jota kutsutaan myös kiinanruohoksi, on nokkoskasveihin ("Urticaceae") kuuluva ruoho. Kasvin varresta erotettavia kuituja käytetään tekstiilien ja paperin raaka-aineena. Rami kasvaa 1,5–2,5 metrin korkuiseksi.


title: Rami (kasvi)

text: Kasvi tuottaa satoa 2–6 kertaa vuodessa. Kuidun valmistus on työlästä. Kasvit täytyy kerätä oikeaan aikaan, juuri ennen tai jälkeen kukkimisen, jotta kuitu voidaan irrottaa. Ensimmäiseksi kuitua sisältävä kuorikerros irrotetaan varren keskiosasta, kasvien ollessa vielä tuoreita. Tämä työvaihe suoritetaan usein jo pellolla ja useimmiten käsityönä. Seuraavaksi kuitu erotetaan sitä ympäröivästä kuoriaineesta loukuttamalla; irronnut kuori ja osa kasvin sisältämistä liima-aineista voidaan sitten poistaa kaapimalla. Lopuksi kuitu puhdistetaan keittämällä sitä yleensä lipeää sisältävässä liuoksessa.


title: Rami (kasvi)

text: Ramin vetomurtolujuus on kasvikuiduksi huomattava 1500 N/mm². Tämä johtuu selluloosan asettumisesta kuidussa pituussuuntaan (pieni fibrillikulma). Ramikuitu on märkänä lujempaa kuin kuivana. Kuidut ovat kasvikuiduiksi erittäin pitkiä: 100–200 mm. Ramikuidussa on kaunis kiilto; sitä kutsutaan joskus englanninkielisissä maissa nimellä "chinese silk plant" eli "kiinalainen silkkikasvi".


title: Rami (kasvi)

text:
Koska kuitu on vahvaa, sitä käytetään hihnoihin, purjeisiin ja paloletkujen päällystämiseen, mutta korkea hinta on vähentänyt sen suosiota. Aikaisemmin ramista valmistettiin myös kalastustarvikkeita. Ramin ominaisuudet muistuttavat aivinapellavaa. Siitä voidaan valmistaa myös vaatetustekstiilejä, joko yksin tai sekoittamalla kuituja esimerkiksi puuvillaan tai viskoosiin.
Ramikuidusta voidaan valmistaa hyvin kestäviä paperilaatuja.


title: Rami (kasvi)

text: Rami kuuluu vanhimpiin käytettyihin kuituraaka-aineisiin. Se on todennäköisesti kotoisin Itä-Aasiasta. Sen käyttö tekstiilien raaka-aineena tunnettiin Egyptissä jo 5000–3000 vuotta ennen ajanlaskun alkua.


title: Alankomaiden vaakuna

text: Alankomaiden vaakuna on Alankomaissa käytetty kansallinen tunnus, joka sai nykyisen muotonsa vuonna 1907, jolloin kuningatar Vilhelmiina uudisti sen. Alankomaiden parlamentti käyttää vaakunasta pienempää versiota jossa on vain kilpi ja kruunu, mutta monarkki Beatrix käyttää suurta vaakunaa. Vaakunan historian voidaan katsoa ulottuneen vuoteen 1815, jolloin Alankomaiden Vilhelm I:stä tuli kuningas Wienin kongressin jälkeen.


title: Ikaalisten kirkko

text: Ikaalisten kirkko, joka tunnetaan myös Fredrika Sofian kirkkona, on ilmeisesti järjestyksessään paikkakunnan kolmas kirkko. Se rakennettiin tukholmalaisen arkkitehti Thure G. Wennbergin suunnitelmien pohjalta puusta ja se valmistui 1801. Edellinen, puinen pitkäkirkko, joka sijaitsi nykyisen hautausmaan länsireunassa, rakennettiin joskus 1640-luvulla ja purettiin huonokuntoisena 1824.


title: Ikaalisten kirkko

text: Kirkon rakentamisesta vastasi tunnettu pohjalainen kirkonrakentaja Salomon Köhlström. Silloinen kirkkoherra Henrik Bergroth vihki kirkon käyttöön 4. elokuuta 1801. Kirkko on sisäviisteinen ristikirkko, jonka itä-länsisuuntainen pääsakara on selvästi poikkisakaraa pidempi. Kirkkoa uudistettiin perusteellisesti vuosina 1859–1860, jolloin mm. rakennettiin uusi kellotapuli sekä sakaroiden leikkauskohtaan kirkon harjalle suuri suorakulmainen ja telttakattoinen lyhtyrakennelma.


title: Ikaalisten kirkko

text: Kirkon jokaisen sakaran seinäpintaa jakaa kaksi pyörökaarista ikkunaa. Niiden välisissä nurkkaviisteissä on myös kolmas samanlainen ikkuna. Kirkon sisäkatteena on puinen holvaus ja keskustassa neljän pylvään kannattelemana lyhdyn valoaukko.


title: Ikaalisten kirkko

text: Kirkon alttaritauluna on Berndt Godenhjelmin maalaama "Kristuksen kirkastuminen" vuodelta 1874. Kirkon nykyinen saarnastuoli on peräisin 1930-luvulta. Kellotapulin alakerrassa on varastoituna myös tätä vanhempi noin 1700-luvulta peräisin oleva maljan muotoinen saarnastuoli.


title: Triatsiinit

text: Triatsiinit ovat orgaanisia yhdisteitä, joiden empiirinen kaava on CHN. Triatsiinilla on kolme eri isomeerista muotoa.


title: Triatsiinit

text: Triatsiinirakenne on bentseenin kaltainen heterosyklinen rengas, jossa on kolme typpiatomia ja kolme hiiliatomia. Triatsiinin kolme isomeeria eroavat toisistaan typpiatomien sijoittumisen perusteella. Muita aromaattisia heterosyklisiä typpiyhdisteitä ovat pyridiinit (1 typpiatomi renkaassa), diatsiinit (2 typpiatomia) ja tetratsiinit (4 typpiatomia). Triatsiinit ovat heikompia emäksiä kuin pyridiinit.